pythainlp/thai-wiki-dataset-v4 huggingface dataset:
อาการปวดขาที่เกิดจากประสาท

อาการปวดขาที่เกิดจากประสาท (ตัวย่อ NC) เป็นอาการสามัญอย่างหนึ่งของช่องไขสันหลังที่เอวตีบ (lumbar spinal stenosis)
และของการอักเสบที่เส้นประสาทซึ่งออกมาจากไขสันหลัง
คำคุณศัพท์ว่า "เกิดจากประสาท" หมายความว่า ปัญหาอยู่ที่เส้นประสาท และคำว่า claudication มาจากคำภาษาละตินที่แปลว่า ปวกเปียก เพราะว่าคนไข้รู้สึกปวดหรืออ่อนแรงที่ขา
ดังนั้น จึงควรแยกแยะ NC จาก อาการปวดขาเป็นระยะเหตุขาดเลือด (Intermittent claudication) ซึ่งเกิดจากปัญหาการไหลเวียนของเลือด ไม่ใช่ปัญหาทางประสาท
อาการอาจเป็นทั้งสองข้างหรือข้างเดียวที่บั้นท้าย ต้นขา น่อง เป็นความไม่สบาย เจ็บปวด ชา หรือกะปลกกะเปลี้ย 
ในคนไข้บางราย อาการอาจจุดชนวนโดยการเดินหรือยืนนาน ๆ
ลักษณะคลาสสิกของอาการนี้ก็คือ อาการจะบรรเทาเมื่อเปลี่ยนอากัปกิริยาหรืองอเอว ไม่ใช่เพียงแค่พักเหมือนกับอาการที่มีเหตุจากการขาดเลือด
ดังนั้น คนไข้ที่มีอาการเหตุประสาทจะพิการน้อยกว่าในการขึ้นลงบันได เข็นรถ หรือปั่นจักรยาน
ในคนไข้ที่รากประสาทถูกบีบอย่างรุนแรง NC จะไม่เกิดเป็นระยะ ๆ แต่จะเป็นอย่างต่อเนื่อง
พยาธิสรีรภาพของโรคเชื่อว่าเป็นการขาดเลือดที่รากประสาทของเอว-กระเบนเหน็บ (lumbosacral) โดยเป็นเหตุทุติยภูมิเนื่องจากการบีบอัดของเส้นประสาทจากโครงสร้างรอบ ๆ รวมทั้ง
นอกจากอาการปวดขาเป็นระยะเหตุขาดเลือดแล้ว pseudo-trochanteric bursitis ก็ควรพิจารณาเพื่อวินิจฉัยแยกแยะด้วย
เชิงอรรถและอ้างอิง.
<templatestyles src="Reflist/styles.css" />
เจ้าพระยาชำนาญภักดี (สมบุญ)

เจ้าพระยาชำนาญภักดี (สมบุญ) สมุหนายกในรัชสมัยสมเด็จพระนารายณ์มหาราชและสมเด็จพระเพทราชา และเป็นหลานของเจ้าพระยาบวรราชนายก (เฉกอะหมัด) จุฬาราชมนตรีคนแรกในสมัยอยุธยา
ประวัติ.
เจ้าพระยาชำนาญภักดี (สมบุญ) เป็นบุตรชายคนที่ 2 เจ้าพระยาอภัยราชา (ชื่น) บุตรคนโตของเจ้าพระยาบวรราชนายก (เฉกอะหมัด) สมบุญ ได้ถวายตัวเป็นมหาดเล็กหลวง แล้วเลื่อนเป็นจมื่นจงภักดีองค์ขวา ต่อมาได้เป็นพระยาบำเรอภักดิ์ เมื่อเจ้าพระยาอภัยราชา (ชื่น) ถึงอสัญกรรม พระยาบำเรอภักดี (สมบุญ) ผู้บุตรมีอายุได้ 40 ปี สมเด็จพระนารายณ์โปรดเกล้าฯ เลื่อนบรรดาศักดิ์ให้เป็นเจ้าพระยาชำนาญภักดี ที่สมุหนายก อัครมหาเสนาบดีฝ่ายเหนือ
บุตร-ธิดา.
เจ้าพระยาชำนาญภักดี (สมบุญ) มีบุตรกับภรรยาชื่อ สมบุญ 2 คนได้แก่
ฟูจิวาระ โนะ จุนชิ (จักรพรรดินิมเมียว)

ฟูจิวาระ โนะ จุนชิ (1352 – 14 พฤศจิกายน 1414) หรือ ฟูจิวาระ โนะ โนบูโกะ พระสนมและพระราชมารดาในจักรพรรดิญี่ปุ่นโดยเป็นพระสนมใน จักรพรรดินิมเมียว จักรพรรดิองค์ที่ 54 และเป็นพระราชมารดาใน จักรพรรดิมนโตะกุ จักรพรรดิองค์ที่ 55
พระพรหมสุรินทร์ (จิตร)

พระพรหมสุรินทร์ (จิตร) เจ้ากรมพระตำรวจฝ่ายพระราชวังบวรในแผ่นดินสมเด็จพระเพทราชา บุตรของเจ้าพระยาชำนาญภักดี (สมบุญ) สมุหนายกในรัชสมัยสมเด็จพระนารายณ์มหาราชและสมเด็จพระเพทราชา สืบเชื้อสายมาจากเจ้าพระยาบวรราชนายก (เฉกอะหมัด) จุฬาราชมนตรีคนแรกในสมัยอยุธยา
ประวัติ.
พระพรหมสุรินทร์ (จิตร) เป็นบุตรชายคนที่ 2 เจ้าพระยาชำนาญภักดี (สมบุญ) สืบเชื้อสายมาจากเจ้าพระยาบวรราชนายก (เฉกอะหมัด) เมื่อโตขึ้นเจ้าพระยาชำนาญภักดี (สมบุญ) บิดาได้นำถวายตัวเป็นมหาดเล็กหลวง ในสมเด็จพระนารายณ์มหาราช ต่อมาสมเด็จพระนารายณ์สวรรคต พระเพทราชา จางวางกรมพระคชบาล ได้เป็นพระมหากษัตริย์ ได้โปรดเกล้าตั้งให้นายจิตร บุตรเจ้าพระยาชำนาญภักดี (สมบุญ) เป็นที่พระพรหมสุรินทร์ เจ้ากรมพระตำรวจฝ่ายพระราชวังบวร ด้วยท่านจิตรนั้นชอบพอรักใคร่กับขุนหลวงสรศักดิ์ มหาอุปราชเป็นอันมาก แต่ท่านถึงแก่อนิจกรรมก่อนที่ขุนหลวงสรศักดิ์จะขึ้นเป็นพระเจ้าแผ่นดิน ในต้นแผ่นดินสมเด็จพระเพทราชา
ไรช์

ไรช์  เป็นคำในภาษาเยอรมัน โดยทั่วไปมีความหมายว่า "ประเทศ" หรือ "อาณาจักร" แต่คำว่าไรช์ในฉบับดั้งเดิมนั้นถูกใช้เพื่อสื่อถึงประเทศของชาวโรมัน โดยเฉพาะจักรวรรดิโรมัน นอกจากนี้ยังมีการใช้คำว่า "ไกเซอร์ไรช์" (ประเทศของไกเซอร์) สื่อถึงจักรวรรดิ และ "เคอนิจไรช์" (ประเทศของกษัตริย์) สื่อถึงราชอาณาจักร
คำว่า "ไรช์" ในแง่ประวัติศาสตร์ อาจหมายถึง:
ระหว่างยุคจักรวรรดิเยอรมันจนถึงนาซีเยอรมนี รัฐชาติเยอรมันใช้ชื่อประเทศอย่างเป็นทางการว่า "ไรช์เยอรมัน" ทำให้พวกนาซีประดิษฐ์คำว่า "ไรช์ที่สาม" ขึ้นมาเพื่อการโฆษณาชวนเชื่อว่ารัฐบาลนาซีเยอรมนีนั้น เป็น "ผู้สืบทอด" ของ "ไรช์ที่หนึ่ง" และ "ไรช์ที่สอง" ซึ่งคำว่า "ไรช์ที่หนึ่ง" และ "ไรช์ที่สอง" นี้เอง ไม่เคยถูกใช้โดยนักประวัติศาสตร์คนใดมาก่อน ในขณะที่คำว่า "ไรช์ที่สี่" ถูกใช้ในงานประพันธ์หรือคำพูดเสียดสีทางการเมืองเท่านั้น
"ไรช์" เป็นคำนามที่หมายความว่า "ประเทศ" หรือ "อาณาจักร" ในตัวมันเองอยู่แล้ว ดังนั้นกรณีที่มักพบการใช้คำว่า "จักรวรรดิไรช์" หรือ "อาณาจักรไรช์" จึงเป็นการใช้งานอย่างผิดๆ
ประเทศออสเตรียมีชื่อในภาษาเยอรมันว่า "Österreich" ซึ่งมีความหมายว่า "ไรช์ตะวันออก"
โอฮะระโนะ โนะ นิชิ โนะ มิเนะโนะเอะ

โอฮะระโนะ โนะ นิชิ โนะ มิเนะโนะเอะ  พระราชสุสานหลวงที่ตั้งอยู่ในย่าน นิชิเคียว ใน เมืองเคียวโตะ เป็นที่ฝังพระบรมศพของ จักรพรรดิจุนนะ จักรพรรดิองค์ที่ 54
เจ้าพระยาเพ็ชร์พิไชย (ใจ)

เจ้าพระยาเพ็ชร์พิไชย (ใจ) เป็นสมุหนายกในสมัยสมเด็จพระเจ้าอยู่หัวบรมโกศ เป็นบุตรคนโตของเจ้าพระยาชำนาญภักดี (สมบุญ) สมุหนายกในรัชสมัยสมเด็จพระนารายณ์มหาราชและสมเด็จพระเพทราชา สืบเชื้อสายมาจากของเจ้าพระยาบวรราชนายก (เฉกอะหมัด) จุฬาราชมนตรีคนแรกในสมัยอยุธยา
ประวัติ.
เจ้าพระยาเพ็ชร์พิไชย (ใจ) เป็นบุตรคนโตของเจ้าพระยาชำนาญภักดี (สมบุญ) สืบเชื้อสายมาจากเจ้าพระยาบวรราชนายก (เฉกอะหมัด) เมื่อโตขึ้นเจ้าพระยาชำนาญภักดี (สมบุญ) บิดาได้นำถวายตัวเป็นมหาดเล็กหลวง ในสมเด็จพระนารายณ์มหาราช ต่อมาสมเด็จพระนารายณ์สวรรคต พระเพทราชา จางวางกรมพระคชบาล ได้เป็นพระมหากษัตริย์ ได้โปรดเกล้าตั้งให้นายจิตร บุตรเจ้าพระยาชำนาญภักดี (สมบุญ) เป็นที่พระพรหมสุรินทร์ เจ้ากรมพระตำรวจฝ่ายพระราชวังบวร และได้ถึงแก่กรรมในต้นแผ่นดินพระเพทราชา ส่วนนายใจ พี่ชายหาได้มีบรรดาศักดิ์ในสมัยนั้นไม่
จนต่อมาครั้งแผ่นดินสมเด็จพระเจ้าอยู่หัวบรมโกศ จึงโปรดเกล้าตั้งนายใจ บุตรเจ้าพระยาชำนาญภักดี (สมบุญ) เป็นพระยาเพชรพิไชย จางวางกรมล้อมพระราชวังหลวง ต่อมาพระยาเพชรพิไชย (ใจ) ได้เลื่อนขึ้นเป็นเจ้าพระยาในนามเดิม ส่วนตำแหน่งราชการได้เป็นสมุหนายก อรรคมหาเสนาบดีกรมมหาดไทย
บุตร-ธิดา.
เจ้าพระยาเพ็ชร์พิไชย (ใจ) สมรสกับ แฉ่ง บุตรีเจ้าพระยารัตนาธิเบศ (ขุนเณร) สมุหพระกลาโหมในสมัยสมเด็จพระเจ้าอยู่หัวท้ายสระมีบุตรธิดา 3 คนได้แก่
และมีบุตรกับ นาก เป็นภรรยาพระราชทานอีก 1 คนคือ
เจ้าหญิงโคซู

เจ้าหญิงโคซู (? – 11 พฤษภาคม 1384) เจ้าหญิงและเจ้าหญิงพระชายาในจักรพรรดิญี่ปุ่นโดยพระองค์เป็นพระราชธิดาองค์ที่ 12 ใน จักรพรรดิคัมมุ จักรพรรดิองค์ที่ 50 และเป็นเจ้าหญิงพระชายาใน จักรพรรดิซะงะ จักรพรรดิองค์ที่ 52 ซึ่งพระองค์มีพระโอรส-ธิดากับจักรพรรดิซะงะทั้งสิ้น 2 พระองค์
เจ้าหญิงบัสมาห์ บินต์ เฏาะลาล

เจ้าหญิงบัสมาห์ บิน เฏาะลาล พระวรราชกุมารีแห่งจอร์แดน  พระราชธิดาพระองค์เดียวใน สมเด็จพระเจ้าเฏาะลาลแห่งจอร์แดน กับ สมเด็จพระราชินีไซน์ อัล-ชาราฟ เฏาะลาลแห่งจอร์แดน เป็นพระราชขนิษฐาใน สมเด็จพระราชาธิบดีฮุสเซนแห่งจอร์แดน เป็นพระราชปิตุจฉา (อาหญิง) ใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงเสกสมรสกับ พันเอก ทัมเมอร์ ดาร์กติวาร์กานาร์ มีพระบุตร 3 คน พระองค์ทรงดำรงพระราชอิสริยยศที่ เจ้าหญิงพระราชกุมารีแห่งฮัชไมต์จอร์แดน เนื่องด้วยพระองค์เป็นพระราชธิดาพระองค์เดียวของสมเด็จพระบรมชนกนาถและสมเด็จพระราชมารดา
กีฬาวอลเลย์บอลในซีเกมส์ 2017

การแข่งขันกีฬาวอลเลย์บอลในซีเกมส์ 2017 จะจัดขึ้นที่ศูนย์แสดงสินค้าและการค้าระหว่างประเทศมาเลเซีย, กัวลาลัมเปอร์, ประเทศมาเลเซีย
ประเทศที่เข้าร่วมแข่งขัน.
รวมทั้งสิ้น 16 ทีมจาก 9 ประเทศในการแข่งขันวอลเลย์บอลในซีเกมส์ 2017:
ประเภททีมชาย.
<templatestyles src="Div col/styles.css"/>
ประเภททีมหญิง.
<templatestyles src="Div col/styles.css"/>
การแบ่งกลุ่ม.
ทีมชาย.
การจับสลากแบ่งกลุ่มจัดขึ้นที่เมืองกัวลาลัมเปอร์ ประเทศมาเลเซีย เมื่อวันที่ 8 กรกฎาคม ค.ศ. 2017
ทีมหญิง.
การจับสลากแบ่งกลุ่มจัดขึ้นที่เมืองกัวลาลัมเปอร์ ประเทศมาเลเซีย เมื่อวันที่ 8 กรกฎาคม ค.ศ. 2017
เฟรนช์เฮาส์

เฟรนช์เฮาส์  เป็นแนวดนตรีเฮาส์ที่เกิดขึ้นจากศิลปินฝรั่งเศส ซึ่งเป็นที่นิยมในช่วงปลายทศวรรษที่ 1990 และทศวรรษที่ 2000 ในวงการเพลงแดนซ์ของยุโรปและในรูปแบบแนวยุโรดิสโก้ บางครั้งเฟรนช์เฮาส์มีชื่ออื่นเรียกว่า "เฟรนซ์ทัช" (French touch) "ฟิลเตอร์เฮาส์" (filter house) และ เทกฟังก์ (tekfunk) ดนตรีมีลักษณะที่มักจะใช้ฟิลเตอร์และเฟเซอร์เอฟเฟกต์คู่กับการแซมเพิลเพลงดิสโก้ของอเมริกันหรือยุโรปในปลายยุค 1970 และต้นยุค 1980 (หรือท่อนฮุกได้แรงบันดาลใจจากแซมเพิลดั้งเดิม) ซึ่งเป็นการทับเสียงเพลงดิสโก้ดั้งเดิมไป จังหวะของเพลงส่วนใหญ่มีลักษณะเป็นจังหวะ 4/4 ที่มีช่วงเทมโป 110-130 รอบต่อนาที
ศิลปินเฟรนช์เฮาส์ที่มีชื่อเสียงเช่น Daft Punk, Cassius, The Supermen Lovers, Modjo, Justice และ Etienne de Crecy
ไดกิ้น

ไดกิ้น  เป็นบริษัทข้ามชาติของญี่ปุ่น เป็นหนึ่งในผู้ผลิตเครื่องปรับอากาศและระบบทำความเย็นที่ใหญ่ที่สุดของโลก ก่อตั้งเมื่อปี ค.ศ. 1924 ในชื่อ Osaka Kinzoku Kogyosho LP โดยนายอากิระ ยามาดะ มีสำนักงานใหญ่ที่นครโอซากะ เป็นบริษัทที่คิดค้นสารทำความเย็น R-410A ร่วมกับบริษัท Carrier ของสหรัฐอเมริกา นอกเหนือไปจากเครื่องปรับอากาศและระบบทำความเย็นแล้ว ไดกิ้นยังมีผลิตภัณฑ์อื่น ๆ อาทิ ชิ้นส่วนอากาศยาน, ตัวดับเพลิงในเครื่องยนต์เจ็ต, อุปกรณ์ระบบหายใจทางการแพทย์, อุปกรณ์ระบบไฮดรอลิก, เคมีภัณฑ์ ตลอดจนยุทธภัณฑ์อย่าง กระสุนปืน, หัวรบสำหรับขีปนาวุธ, ระเบิดมือ เป็นต้น
การขายสินค้าในต่างประเทศมีอัตราส่วนประมาณ 70% และพนักงานประมาณ 80% ทำงานนอกประเทศญี่ปุ่น ตราสารทุนจดทะเบียนของไดกิ้นเป็นส่วนประกอบของดัชนี Nikkei Stock Average, TOPIX Core30 และ JPX-Nikkei Index 400
ไดกิ้นในประเทศไทย.
สำหรับในประเทศไทย บริษัท สยามไดกิ้นเซลส์ จำกัด ซึ่งเป็นบริษัทตัวแทนจำหน่ายในประเทศไทย ได้เลือก แบรี่-ณเดชน์ คูกิมิยะ เป็นพรีเซ็นเตอร์ตั้งแต่กลางปี 2558 กระทั่งมีการต่อสัญญาในช่วงต้นปี 2562 ต่อมาในต้นปี 2566 ไดกิ้นได้ดึงตัว บิวกิ้น-พุฒิพงศ์ อัสสรัตนกุล เป็นพรีเซ็นเตอร์คนใหม่คู่กับณเดชน์เพื่อช่วยขยายฐานกลุ่มลูกค้ารุ่นใหม่
เอเชียนเกมส์ 2026

เอเชียนเกมส์ 2026  หรือชื่อที่เป็นทางการ กีฬาเอเชียนเกมส์ครั้งที่ 20  หรือ ไอจิ–นาโงยะ 2026 เป็นมหกรรมกีฬานานาชาติที่สำคัญที่สุดในทวีปเอเชีย ควบคุมโดยสภาโอลิมปิกแห่งเอเชีย ซึ่งจัดขึ้นที่ นาโงยะ ญี่ปุ่น
นาโงยะเป็นนครแห่งที่สามของญี่ปุ่นที่เป็นเจ้าภาพหลังจากที่โตเกียวและฮิโรชิมะเป็นเจ้าภาพใน พ.ศ. 2501 และ พ.ศ. 2537 ตามลำดับ
การเสนอเป็นเจ้าภาพ.
ในวันที่ 16 กันยายน พ.ศ. 2558 โดยสภาโอลิมปิกแห่งเอเชีย มีมติมอบสิทธิการเป็นเจ้าภาพดังกล่าวแก่นครหางโจวเป็นเจ้าภาพเอเชียนเกมส์ 2022 ในการประชุมใหญ่สามัญ ครั้งที่ 34 ที่กรุงอาชกาบัต ประเทศเติร์กเมนิสถาน
ประเทศที่เข้าร่วม.
คาดว่าคณะกรรมการโอลิมปิกแห่งชาติทั้งหมด 48 แห่งที่เป็นสมาชิกของสภาโอลิมปิกแห่งเอเชียจะส่งนักกีฬาเข้าร่วมการแข่งขัน นอกจากนี้ ออสเตรเลีย กวม และ นิวซีแลนด์ ยังได้รับเชิญให้เข้าร่วมการแข่งขันกีฬาเอเชียนเกมส์ครั้งนี้ด้วย
บิสี

บิสี (? — ?) มีชื่อรองว่า กงจู เสนาบดีแห่ง จ๊กก๊ก ในช่วง ยุคสามก๊ก
บิสีมีบทบาทสำคัญเมื่อเล่าปี่สถาปนาตนเองขึ้นเป็น พระเจ้าเล่าปี่ จักรพรรดิแห่งจ๊กก๊กก็ได้มีพระบัญชาให้บิสีไปยังเกงจิ๋วเพื่ออัญเชิญตราตั้งแต่งตั้งให้ กวนอู เป็นหนึ่งในห้าทหารเสือ
เปาเตียว

เปาเตียว (? — ค.ศ. 222) ขุนศึกแห่ง จ๊กก๊ก ในช่วง ยุคสามก๊ก 
ใน ศึกอิเหลง เมื่อ ค.ศ. 221 เปาเตียวได้ติดตามพระเจ้าเล่าปี่ไปรบกับ ง่อก๊ก ของ ซุนกวน เพื่อล้างแค้นให้กับ กวนอู และ เตียวหุย แต่เปาเตียวกลับถูกฆ่าตายในที่รบเมื่อ ค.ศ. 222
เปาเตียวเป็นบิดาของ ปอเฉียม ขุนศึกแห่งจ๊กก๊กซึ่งได้ออกรบต่อสู้กับ วุยก๊ก และ ง่อก๊ก หลายครั้งอย่างกล้าหาญ
ตันจิ๋น

ตันจิ๋น (? — ค.ศ. 235) มีชื่อรองว่า เสี้ยวฉี่  เกิดที่เมืองหนานหยางหรือลำหยงเป็นเสนาบดีแห่ง จ๊กก๊ก 
เมื่อ เล่าปี่ ได้เป็นเจ้าเมืองเกงจิ๋วได้แต่งตั้งให้ตันจิ๋นเป็นขุนนางในท้องถิ่นต่อมาเมื่อเล่าปี่เข้ายึดปาสู่และเอ๊กจิ๋วและสถาปนาตนเองขึ้นเป็นพระเจ้าเล่าปี่ปฐมจักรพรรดิแห่งจ๊กก๊กก็ได้แต่งตั้งตันจิ๋นให้เป็นเจ้ากรมอาลักษณ์
เมื่อ ซุนกวน ได้สถาปนาตนเองขึ้นเป็นพระเจ้าซุนกวนปฐมจักรพรรดิแห่งง่อก๊กใน ค.ศ. 228 พระเจ้าเล่าเสี้ยน พระโอรสของพระเจ้าเล่าปี่ได้ส่งตันจิ๋นไปเป็นทูตแสดงความยินดี
ตันจิ๋นถึงแก่กรรมในรัชสมัยพระเจ้าเล่าเสี้ยนเมื่อ ค.ศ. 235 อันเป็นปีที่ 12 ในรัชสมัย
ชตาร์นแบร์ค

ชตาร์นแบร์ค  เป็นเมืองในรัฐบาวาเรีย ประเทศเยอรมนี ตั้งอยู่ทางทิศตะวันตกเฉียงใต้ของนครมิวนิกราว 30 กิโลเมตร เมืองตั้งอยู่บริเวณทางเหนือสุดของทะเลสาบชตาร์นแบร์ค ใจกลางบริเวณที่มีฉายาว่า "ฟึนฟ์เซเอินลันท์" (แผ่นดินห้าทะเลสาบ)
ไพเพอร์ (ภาพยนตร์ พ.ศ. 2559)

ไพเพอร์  เป็นภาพยนตร์แอนิเมชันสามมิติขนาดสั้น ผลิตโดยพิกซาร์แอนิเมชันสตูดิโอส์ เขียนบทและกำกับโดยแอลัน บาริลลาโร ออกฉายวันที่ 17 มิถุนายน ค.ศ. 2016 ซึ่งเป็นการฉายปะหน้าภาพยนตร์เรื่อง "ผจญภัยดอรี่ขี้ลืม" โดยได้รับรางวัลออสการ์ สาขาภาพยนตร์แอนิเมชันขนาดสั้นยอดเยี่ยม ในงานประกาศผลรางวัลออสการ์ ครั้งที่ 89
เฉา สฺวิน

เฉา สฺวิน (ค.ศ. 231 — ค.ศ. 244) องค์ชายจาก วุยก๊ก ใน ยุคสามก๊ก เป็นพระโอรสบุญธรรมองค์ใหญ่ใน พระเจ้าโจยอย จักรพรรดิองค์ที่ 2 แห่งวุยก๊กและเป็นพระเชษฐาของ พระเจ้าโจฮอง จักรพรรดิองค์ที่ 3
พระเจ้าโจยอยได้สถาปนาเฉา สฺวินขึ้นเป็น อ๋องแห่งฉิน  เมื่อวันที่ 23 กันยายน ค.ศ. 235 เพื่อให้พระโอรสบุญธรรมมีสถานะเป็นอ๋อง
เมื่อพระเจ้าโจยอยเสด็จสวรรคตใน ค.ศ. 239 เหล่าขุนนางกลับสถาปนาโจฮองผู้เป็นพระอนุชาของเฉา สฺวินขึ้นสืบราชบัลลังก์เป็นพระเจ้าโจฮองแทนที่จะเป็นเฉา สฺวินโดยมี สุมาอี้ และ โจซอง เป็นผู้สำเร็จราชการ
เฉา สฺวินสิ้นพระชนม์ในปีที่ 5 แห่งรัชสมัยพระเจ้าโจฮองเมื่อ ค.ศ. 244 ขณะมีพระชนมายุเพียง 13 พรรษา
จินต์ วิภาตะกลัศ

ดร.จินต์ วิภาตะกลัศ เป็นอธิการบดีกิตติคุณมหาวิทยาลัยเจ้าพระยา อดีตอธิการบดีมหาวิทยาลัยเจ้าพระยา อดีตผู้ว่าราชการจังหวัดมหาสารคาม อดีตผู้ว่าราชการจังหวัดแพร่ อดีตประธานหอการค้าจังหวัดนครสวรรค์ และอดีตประธานกรรมการการเลือกตั้งจังหวัดนครสวรรค์
ประวัติ.
ดร.จินต์ วิภาตะกลัศ เกิดวันที่ 2 กุมภาพันธ์ 2475 ณ ตำบลท่าประดู่ อำเภอเมืองระยอง จังหวัดระยอง จบการศึกษารัฐศาสตรบัณฑิต (เกียรตินิยม) จากคณะรัฐศาสตร์ จุฬาลงกรณ์มหาวิทยาลัย รัฐประศาสนศาสตรมหาบัณฑิต มหาวิทยาลัยแห่งชาติฟิลิปปินส์ โดยทุนการบริหารองค์การต่างประเทศของสหรัฐอเมริกาและฟิลิปปินส์ รัฐศาสตรมหาบัณฑิตใบที่ 2 มหาวิทยาลัยดุ๊ก โดยทุนฟุลไบร์ท และรัฐศาสตรดุษฎีบัณฑิต มหาวิทยาลัยออริกอน โดยทุนมหาวิทยาลัยออริกอน
ดร.จินต์ วิภาตะกลัศ เคยรับราชการเป็นนายอำเภอธัญบุรี จังหวัดปทุมธานี ตั้งแต่ปี พ.ศ. 2512 - 2513 นายอำเภอเมืองราชบุรี จังหวัดราชบุรี ตั้งแต่ปี พ.ศ. 2513 - 2515 ต่อมาเป็นปลัดจังหวัดยะลา ตั้งแต่ปี พ.ศ. 2515 - 2517 หัวหน้ากองการศึกษาประชาบาล กรมการปกครอง ตั้งแต่ปี พ.ศ. 2517 - 2522 ผู้อำนวยการสำนักงานการศึกษาท้องถิ่น กรมการปกครอง ตั้งแต่ปี พ.ศ. 2522 - 2523
ดร.จินต์ วิภาตะกลัศ เคยรับราชการเป็นรองผู้ว่าราชการจังหวัดนครสวรรค์ ตั้งแต่ปี พ.ศ. 2523 - 2527 รองผู้ว่าราชการจังหวัดสุราษฎร์ธานี ตั้งแต่ปี พ.ศ. 2527 - 2528 รองผู้ว่าราชการจังหวัดตรัง ตั้งแต่ปี พ.ศ. 2528 - 2531 รองผู้ว่าราชการจังหวัดสุพรรณบุรี ตั้งแต่ปี พ.ศ. 2531 ในระยะสั้น
ดร.จินต์ วิภาตะกลัศ เคยรับราชการเป็นผู้ว่าราชการจังหวัดมหาสารคามตั้งแต่ปี พ.ศ. 2531 - พ.ศ. 2534 และเป็นผู้ว่าราชการจังหวัดแพร่ตั้งแต่พ.ศ. 2534 - พ.ศ. 2536 ภายหลังจากเกษียณอายุราชการ จึงมารับตำแหน่งอธิการบดีมหาวิทยาลัยเจ้าพระยาตั้งแต่วันที่ 9 ธันวาคม พ.ศ. 2541 จนถึงปี 2560
สมรสกับ ดร.ดารัตน์ ศิริวิริยะกุล วิภาตะกลัศ อธิการบดีมหาวิทยาลัยเจ้าพระยาคนปัจจุบัน
คลื่นชีวิต (นวนิยาย)

คลื่นชีวิต เป็นนวนิยายสะท้อนสังคมที่เขียนโดยกรุง ญ.ฉัตร และได้รับการตีพิมพ์เป็นครั้งแรกในปี พ.ศ. 2525 โครงเรื่องของ "คลื่นชีวิต" เป็นเรื่องเกี่ยวกับ "จีราวัจน์" นักแสดงชื่อดังที่พยายามปกปิดความอ่อนแอและปมด้อยของตัวเอง จนกระทั่งเกิดอุบัติเหตุไม่คาดคิด ซึ่งได้เปลี่ยนชีวิตเธอไปตลอดกาล นวนิยายเรื่องนี้เป็นเรื่องที่สะท้อนให้เห็นถึงสังคมของมนุษย์ซึ่งนำเสนอผ่านมุมมองของเด็กประเภทหลังที่ถูกทอดทิ้ง
"คลื่นชีวิต" ได้รับการดัดแปลงเป็นละครโทรทัศน์ในปี พ.ศ. 2526 ในชื่อ "คลื่นเสน่หา" ต่อมาในปี พ.ศ. 2537 ได้รับการดัดแปลงเป็นละครในชื่อเดียวกัน กำกับโดยสุประวัติ ปัทมสูต และในปี พ.ศ. 2560 ได้รับการดัดแปลงเป็นละครอีกครั้งหนึ่ง "คลื่นชีวิต" นำแสดงโดย อุรัสยา เสปอร์บันด์และปริญ สุภารัตน์ ออกอากาศทางสถานีวิทยุโทรทัศน์ไทยทีวีสีช่อง 3
เฉลิมชัย บุญยะลีพรรณ

ผู้ช่วยศาสตราจารย์ นายแพทย์ เฉลิมชัย บุญยะลีพรรณ (เกิด 1 มกราคม พ.ศ. 2502) เป็นนักการเมือง แพทย์ นักวิชาการชาวไทย ดำรงตำแหน่งสมาชิกวุฒิสภาไทย ชุดที่ 12 สมาชิกสภานิติบัญญัติแห่งชาติ และอดีตอธิการบดีมหาวิทยาลัยศรีนครินทรวิโรฒ กรรมการในคณะกรรมการอิสระเพื่อการปฏิรูปการศึกษา
และกรรมการผู้ทรงคุณวุฒิในคณะกรรมการดิจิทัลเพื่อเศรษฐกิจและสังคมแห่งชาติ รัฐบาล พลเอก ประยุทธ์ จันทร์โอชาตั้งแต่วันที่ 8 สิงหาคม พ.ศ. 2560
และที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 ตั้งแต่ 23 กุมภาพันธ์ พ.ศ. 2560
ประวัติ.
ผู้ช่วยศาสตราจารย์ นายแพทย์ เฉลิมชัย บุญยะลีพรรณ เกิดเมื่อ 1 มกราคม พ.ศ. 2502 เป็นชาวตำบลบางเก่า อำเภอชะอำ จังหวัดเพชรบุรี จบการศึกษาระดับมัธยมศึกษาตอนต้นจากโรงเรียนอรุณประดิษฐ มัธยมศึกษาตอนปลายจากโรงเรียนเตรียมอุดมศึกษา และจบการศึกษาแพทยศาสตรบัณฑิต และได้รับวุฒิบัตร กุมารเวชศาสตร์ จากคณะแพทยศาสตร์ จุฬาลงกรณ์มหาวิทยาลัย
นายแพทย์ เฉลิมชัย บุญยะลีพรรณ ได้รับราชการเป็นอาจารย์ประจำคณะแพทยศาสตร์ มหาวิทยาลัยศรีนครินทรวิโรฒ จนได้รับการแต่งตั้งเป็นรองอธิการบดีฝ่ายวางแผนและพัฒนา เมื่อวันที่ 7 ตุลาคม พ.ศ. 2554 ได้รับการแต่งตั้งเป็นอธิการบดีมหาวิทยาลัยศรีนครินทรวิโรฒ
หลังรัฐประหารในประเทศไทย พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติกรรมการในคณะกรรมการอิสระเพื่อการปฏิรูปการศึกษาและ ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 
ชีวิตส่วนตัวสมรสกับ แพทยหญิงสิรินันท์ บุญยะลีพรรณ มีบุตร 2 คนซึ่งบุตรสาวคนโต วณิศรา บุญยะลีพรรณ สมรสกับ ณภัทร จาตุศรีพิทักษ์ บุตรชายของ รองศาสตราจารย์ ดร.สมคิด จาตุศรีพิทักษ์ รองนายกรัฐมนตรี และผู้ช่วยศาสตราจารย์อนุรัชนี จาตุศรีพิทักษ์
ประดิษฐ์ วรรณรัตน์

รองศาสตราจารย์ ประดิษฐ์ วรรณรัตน์ อดีตอธิการบดีสถาบันบัณฑิตพัฒนบริหารศาสตร์ (นิด้า) ภายหลังการรัฐประหารในประเทศไทย พ.ศ. 2557 เป็นสมาชิกสภานิติบัญญัติแห่งชาติ กรรมการในคณะกรรมการประสานงานสภานิติบัญญัติแห่งชาติ
ประวัติ.
รองศาสตราจารย์ ประดิษฐ์ วรรณรัตน์ หรือ รองศาสตราจารย์ ดร.ประดิษฐ์ วรรณรัตน์ เป็นชาวอำเภอเมือง จังหวัดนครราชสีมา จบการศึกษาระดับชั้นมัธยมศึกษาจากโรงเรียนราชสีมาวิทยาลัย สำเร็จการศึกษาระดับปริญญาตรีวิศวกรรมศาสตรบัณฑิต สาขาวิศวกรรมโยธา จากคณะวิศวกรรมศาสตร์ มหาวิทยาลัยเชียงใหม่ ระดับปริญญาโทสาขาการจัดการวิศวกรรมและการวิเคราะห์เชิงปริมาณทางธุรกิจ จากมหาวิทยาลัยเอแวนส์วิล ประเทศสหรัฐอเมริกา และสำเร็จการศึกษาระดับปริญญาเอกสาขาวิทยาการจัดการ จากมหาวิทยาลัยนอร์ทเท็กซัส ประเทศสหรัฐอเมริกา 
รองศาสตราจารย์ ดร.ประดิษฐ์ วรรณรัตน์ เริ่มรับราชการในตำแหน่งอาจารย์ประจำคณะบริหารธุรกิจ สถาบันบัณฑิตพัฒนบริหารศาสตร์ เมื่อปี พ.ศ. 2537 จากนั้นในวันที่ 11 เมษายน พ.ศ. 2539 ได้รับตำแหน่งเป็นรองคณบดีฝ่ายวางแผนและพัฒนา 
หลังจากนั้นได้ดำรงตำแหน่งคณบดีคณะบริหารธุรกิจ และรองอธิการบดีฝ่ายวิชาการตามลำดับ ต่อมาในวันที่ 5 มิถุนายน พ.ศ. 2556 จึงได้รับการแต่งตั้งให้ดำรงตำแหน่งอธิการบดีสถาบันบัณฑิตพัฒนบริหารศาสตร์
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ชีวิตส่วนตัวสมรสกับ นางสาวกัญญลักษณ์ ก่อเกียรติธนสุข นักกายภาพบำบัดโรงพยาบาลรามคำแหง
นิสดารก์ เวชยานนท์

ศาสตราจารย์ นิสดารก์ เวชยานนท์ (เกิด 13 ตุลาคม พ.ศ. 2499) เป็น สมาชิกวุฒิสภาไทย ชุดที่ 12 สมาชิกสภานิติบัญญัติแห่งชาติ และคณบดีคณะรัฐประศาสนศาสตร์ สถาบันบัณฑิตพัฒนบริหารศาสตร์
ประวัติ.
ศาสตราจารย์ นิสดารก์ เวชยานนท์ หรือ ศาสตราจารย์ ดร.นิสดารก์ เวชยานนท์ เกิดเมื่อ 13 ตุลาคม พ.ศ. 2499 เป็นชาวกรุงเทพมหานคร จบการศึกษาครุศาสตรบัณฑิต (เกียรตินิยมอันดับ 1) สาขาวิชาภาษาฝรั่งเศส จากคณะครุศาสตร์ จุฬาลงกรณ์มหาวิทยาลัย ปริญญาโทพัฒนบริหารศาสตรมหาบัณฑิต (เกียรตินิยมดี) การบริหารงานบุคคล จากคณะรัฐประศาสนศาสตร์ สถาบันบัณฑิตพัฒนบริหารศาสตร์ ปริญญาเอกรัฐศาสตรดุษฎีบัณฑิต จากมหาวิทยาลัยนอร์ทเทิร์นอิลลินอยส์
ศาสตราจารย์ ดร.นิสดารก์ เวชยานนท์ เริ่มรับราชการในตำแหน่งอาจารย์ประจำคณะรัฐประศาสนศาสตร์ สถาบันบัณฑิตพัฒนบริหารศาสตร์เรื่อยมา จนกระทั่งได้รับตำแหน่งคณบดี
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ชีวิตส่วนตัวสมรสกับ นายนพดล เวชยานนท์ มีบุตร 1 คน
มารางัล นา ดาลิต นัง คาตากาลูกัน

มารางัล นา ดาลิต นัง คาตากาลูกัน  คือชื่อเพลงชาติของสาธารณรัฐตากาล็อก ในสมัยรัฐบาลของอันเดรส โบนีฟาซีโอ ทำนองและเนื้อร้องประพันธ์ขึ้นเมื่อ ค.ศ. 1896 โดย Julio Nakpil คำว่า "มารางัล นา ดาลิต นัง คาตากาลูกัน" ในภาษาตากาล็อกมีความหมายว่า "เพลงสรรเสริญแห่งชาติตากาล็อก" (Honorable Hymn of the Tagalog Nation)
พีรฉัตร จิตรมาส

พีรฉัตร จิตรมาส หรือ เอี๊ยบ เข้าสู่วงการจากการประกวด "RS Panasonic Star Challenge 2002" และได้เข้ามาเป็นศิลปินภายใต้สังกัดอาร์เอส โปรโมชั่น เป็นนักร้องนำหญิงของวงซับเทนชั่น (Subtention) โดยมีผลงานเพลงสร้างชื่อเสียงได้แก่ เพลง ขอเป็นคนสุดท้าย และเพลง อายน้ำตา
ประวัติ.
พีรฉัตร จิตรมาส (ชื่อเล่น: เอี๊ยบ) เกิดในจังหวัดอุบลราชธานี เมื่อวันที่ 3 กรกฎาคม พ.ศ. 2527 เป็นบุตรสาวคนโตในจำนวนพี่น้องทั้งหมด 3 คน ด้านการศึกษาจบการศึกษาระดับมัธยมศึกษา โรงเรียนเบ็ญจะมะมหาราช จากนั้นสำเร็จการศึกษาระดับปริญญาตรี มหาวิทยาลัยเทคโนโลยีราชมงคลกรุงเทพ 
เอี๊ยบเริ่มต้นจากการก่อตั้งวงดนตรีซับเทนชั่นขึ้นมาร่วมกับ เป๊ก - ทศพร บุราไกร (มือเบส), น้อย - ปรานณต สาระ (มือกีต้าร์), จิ๊บ - จารุพงศ์ กล้าแข็ง (มือคีย์บอร์ด) และ ยอด - จิรยุทธ กลีบบัว (มือกลอง) ซึ่งเอี๊ยบเป็นนักร้องนำหญิงเพียงคนเดียว หลังจากนั้นก็ได้เข้าประกวดร้องเพลงและ ได้รับรางวัลวงดนตรีดีเด่น ประเภทอุดมศึกษาจากการประกวด "RS Panasonic Star Challenge 2002" และได้เซ็นสัญญาภายใต้สังกัด เมโลดิก้า ในเครืออาร์เอส เป็นเวลา 2 ปี
ในวันที่ 29 ตุลาคม พ.ศ. 2546 ได้มีการเปิดตัวอัลบั้มชุดแรกของวงซับเทนชั่นอย่างเป็นทางการต่อสื่อมวลชน ซึ่งเอี๊ยบมีหน้าที่เป็นนักร้องนำหญิง โดยมีเพลงเปิดตัวคือเพลง "ขอเป็นคนสุดท้าย" ซึ่งเป็นเพลงที่สร้างชื่อเสียงให้กับวงในระยะเวลานั้น
ภายหลังหมดสัญญากับทางค่ายอาร์เอสแล้ว เอี๊ยบตัดสินใจเข้าประกวดรายการ เดอะสตาร์ ค้นฟ้าคว้าดาว ปี 5 โดยเป็นตัวแทนภาคอีสาน แต่ไม่ติด1ใน8ในเวทีเดอะสตาร์ นอกจากนี้ยังผลงานการคอรัสให้กับเวที AF และออกซิงเกิ้ลบ้างประปราย และประกวดรายการ "Stage Fighter ไมค์หมู่ สู้ฟัด" อีกด้วย
ปัจจุบันยังคงเห็นเธอในรายการที่เธออกมารับเชิญบ้าง เช่นรายการ Stage Fighter และรายการ I can see your voice Thailand เป็นต้น อาชีพหลักของเธอคือเป็น แอร์โฮสเตสสายการบินนกแอร์
ชวลิต อภัยวงศ์

ชวลิต อภัยวงศ์ (24 กรกฏาคม พ.ศ. 2429 – 25 กรกฎาคม พ.ศ. 2527) เป็นอดีตรัฐมนตรี อดีตเลขาธิการพรรคประชาธิปัตย์ อดีตสมาชิกสภาผู้แทนราษฎรจังหวัดพระตะบอง และอดีตสมาชิกสภาผู้แทนราษฎรจังหวัดชลบุรี
ประวัติ.
ชวลิต อภัยวงศ์ เป็นบุตรชายคนโตของพระยาอภัยภูเบศร (เลื่อม อภัยวงศ์) กับสงวน อภัยวงศ์ มีพี่น้องร่วมบิดามารดา 7 คน ดังนี้
นอกจากนี้ ชวลิตยังเป็นพี่น้องต่างมารดากับพระนางเจ้าสุวัทนา พระวรราชเทวี และมีพี่น้องต่างมารดาอีก 2 คนคือ
นายชวลิตสำเร็จการศึกษาระดับมัธยมศึกษาจากโรงเรียนเทพศิรินทร์
งานการเมือง.
ก่อตั้งพรรคประชาธิปัตย์.
เมื่อวันที่ 6 เมษายน พ.ศ. 2489 พ.ต.ควง อภัยวงศ์ ได้ร่วมกับ ม.ร.ว.เสนีย์ ปราโมช และ ม.ร.ว.คึกฤทธิ์ ปราโมช รวมทั้งนักการเมืองกลุ่มหนึ่ง เช่น นายใหญ่ ศวิตชาต, นายเลียง ไชยกาล, ดร.โชติ คุ้มพันธ์, พระยาศราภัยพิพัฒ, นายบุญเท่ง ทองสวัสดิ์ และ นายฟอง สิทธิธรรม ก่อตั้ง พรรคประชาธิปัตย์ ขึ้น โดย พ.ต.ควง อภัยวงศ์ ดำรงตำแหน่ง หัวหน้าพรรคคนแรก มี ม.ร.ว.เสนีย์ ปราโมช เป็นรองหัวหน้าพรรค ม.ร.ว.คึกฤทธิ์ ปราโมช เป็นเลขาธิการพรรค และมี นายชวลิต อภัยวงศ์ ผู้มีศักดิ์เป็นหลานอา เป็น รองเลขาธิการพรรค มีวัตถุประสงค์เพื่อเป็นพรรคฝ่ายค้านคานอำนาจรัฐบาลของนายปรีดี ที่ขณะนั้นมีอำนาจอย่างสูง ที่เข้ามาแทนที่รัฐบาล จอมพล ป. พิบูลสงคราม
คัดค้านจอมพลถนอม.
ก่อนเกิดเหตุการณ์ 14 ตุลาไม่นาน นายชวลิตได้เป็น 1 ใน 100 ของบุคคลที่ลงชื่อคัดค้านการดำรงตำแหน่งนายกรัฐมนตรีของจอมพลถนอม กิตติขจร ที่มหาวิทยาลัยธรรมศาสตร์ และเป็น 1 ใน 4 สมาชิกพรรคประชาธิปัตย์ที่ลงชื่อในคราวนั้น (อีก 3 คนคือ นายดำรง ลัทธพิพัฒน์, นายเทพ โชตินุชิต, นายพิชัย รัตตกุล) 
สมาชิกสภาผู้แทนราษฎร.
นายชวลิต อภัยวงศ์ ได้รับการเลือกตั้งเป็นสมาชิกสภาผู้แทนราษฎรทั้งสิ้น 2 สมัย คือ
รัฐมนตรี.
นายชวลิต อภัยวงศ์ ได้รับการแต่งตั้งเป็นรัฐมนตรี 1 สมัย คือ
ซีอีวีแชมเปียนส์ลีก ฤดูกาล 2015–16

ซีอีวีแชมเปียนส์ลีก ฤดูกาล 2015–16  เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 57 ของการแข่งขัน
<templatestyles src="Template:TOC limit/styles.css" />
ทีมที่เข้าร่วม.
ด้านล่างนี้คือจำนวนทีมที่เข้าร่วมการแข่งขัน:
W/C = ไวลด์การ์ด
การแบ่งกลุ่ม.
การจับฉลากแบ่งกลุ่มจัดขึ้นที่ เวียนนา, ประเทศออสเตรีย เมื่อวันที่ 2 กรกฎาคม ค.ศ. 2015
รอบเพลย์ออฟ.
รอบเพลย์ออฟ 6 ทีม.
1กูชีเนลูเบชีวีตาโนวาชนะในเซ็ทตัดสินด้วยคะแนน 17–15
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
กาฮารีงัน

กาฮารีงัน  คือศาสนาพื้นเมืองของชาวดายะก์บนเกาะบอร์เนียวของประเทศอินโดนีเซีย โดย "กาฮารีงัน" นั้นมีความหมายว่าพลังแห่งชีวิตและความเชื่อ คือเชื่อในการมีอยู่เทพเจ้า ที่มีเทพเจ้าสูงสุดเพียงพระองค์เดียวตามหลักปรัชญาปัญจศีลของอินโดนีเซียข้อที่หนึ่ง ซึ่งกาฮารีงันเองก็รับอิทธิพลฮินดูจากชวามาช้านานแล้ว รัฐบาลจึงมองว่ากาฮารีงันไม่ใช่ศาสนา หากแต่ถือเป็นเพียงศาสนาฮินดูท้องถิ่นรูปแบบหนึ่ง และอาจเป็นเพราะศาสนาฮินดูเป็นหนึ่งในหกศาสนาที่รัฐบาลอินโดนีเซียให้การยอมรับอย่างเป็นทางการ กาฮารีงันมีเทศกาลที่สำคัญคือเทศกาลตีวะฮ์ (Tiwah) ที่จะมีการบูชายัญควาย วัว หมู และไก่ถวายแด่องค์เทพเจ้า
กาฮารีงัน มาจากคำดายะก์เก่าว่า ฮาริง (Haring) แปลว่า "ชีวิต" หรือ "มีชีวิตอยู่" โดยมีสัญลักษณ์ประจำศาสนาคือภาพต้นไม้แห่งชีวิตที่มีกิ่งก้านสาขาและหอก ยอดบนสุดจะมีรูปนกเงือกและดวงอาทิตย์ ที่สองสิ่งหลังนี้เป็นสัญลักษณ์แทนเทพเจ้าสูงสุดคือ รันยิงมาฮาลาลา (Ranying Mahalala) โดยจะมีพ่อหมอที่เรียกว่าบาเลียน (Balian) เป็นผู้นำในการประกอบพิธีกรรมทางศาสนา หรือทำพิธีกรรมไสยศาสตร์อื่น ๆ หากชาวกาฮารีงันถึงแก่มรณกรรมก็จะมีพิธีศพครั้งแรกคือการฝัง ก่อนขุดศพขึ้นมาประกอบพิธีอีกครั้งโดยนำกระดูกมาไว้ในซันดุง (Sandung) ซึ่งเป็นโกศที่มีลักษณะเหมือนศาลพระภูมิตามคติไทย และเชื่อว่าวิญญาณของบรรพชนที่ตายไปจะเป็นผีดีมาปกป้องหมู่บ้านจากภยันตราย
ปัจจุบันชาวดายะก์หลายเผ่านิยมเข้ารีตศาสนาคริสต์และอิสลามกันมากขึ้น ผู้ที่นับถือกาฮารีงันก็ลดลงอย่างน่าใจหาย
โกกัน

โกกัน (? — ค.ศ. 206) ขุนศึกแห่ง วุยก๊ก ในช่วง ยุคสามก๊ก 
โกกันเป็นหลานชายของ อ้วนเสี้ยว เมื่ออ้วนเสี้ยวได้ก่อตั้งกองทัพพันธมิตร 18 หัวเมืองในการปราบตั๋งโต๊ะ  เมื่อ ค.ศ. 190 โกกันได้ติดตามอ้วนเสี้ยวมาทำศึกครั้งนี้ต่อมาเมื่อกองทัพพันธมิตรได้สลายตัวไปขุนศึกคนอื่น ๆ ได้แยกย้ายกลับไปยังดินแดนของตนเองยกเว้นโกกันและ Xun Chen ที่ยังติดตามอ้วนเสี้ยวและทำหน้าที่บังคับ ฮันฮก ให้ยอมแพ้ต่ออ้วนเสี้ยว
ภายหลังจาก ศึกกัวต๋อ  เมื่อ ค.ศ. 200 Yuan Cheng พี่ชายของอ้วนเสี้ยวได้แบ่งดินแดนให้กับขุนศึกและบุตรชายของอ้วนเสี้ยวโดยโกกันได้ปกครองเป๊งจิ๋ว  
ค.ศ. 204 โกกันได้ยอมแพ้ต่อ โจโฉ ต่อมาเมื่อ อ้วนถำ และ อ้วนซง ถูกสังหารใน ค.ศ. 205 โจโฉได้ยกทัพขึ้นไปตอนเหนือกวาดล้างกองทัพตระกูลอ้วนจนหมดสิ้นทำให้โจโฉสามารถยึดครองดินแดนภาคเหนือได้แบบเบ็ดเสร็จเด็ดขาด
ใน ค.ศ. 206 โกกันได้ก่อกบฏต่อโจโฉที่ด่านหูกวน  และได้รบกับขุนศึกคนสำคัญ 2 คนคือ ลิเตียน และ งักจิ้น แต่ก็พ่ายแพ้และเสียเป๊งจิ๋วให้กับโจโฉหลังจากพ่ายแพ้แล้วโกกันได้หนีลงใต้ไปยังเกงจิ๋ว  แต่ถูกจับอย่างรวดเร็วโดยกองทัพโจโฉและถูกประหารชีวิต
ตันหลิม

ตันหลิม (? — ค.ศ. 217) ชื่อรองว่า ขงจาง  เป็นขุนนาง นักวิชาการ และกวีที่อาศัยอยู่ระหว่างปลาย ราชวงศ์ฮั่นตะวันออก ของจีน เขาเป็นหนึ่งใน เจ็ดเมธีแห่งรัชศกเจี้ยนอัน ต่อมาเขาทำหน้าที่เป็นที่ปรึกษาทางการทหารของ โจโฉ
ประวัติ.
ตันหลิม มาจาก อำเภอเช่อหยาง (射陽縣) เมืองก่วนหลิง (廣陵郡) ซึ่งตั้งอยู่ทางทิศตะวันออกของ เทศมณฑลเป่าหยิง มณฑลเจียงซู ในปัจจุบัน
โฮจิ๋น.
เขาเริ่มอาชีพของเขาระหว่างรัชสมัยของ พระเจ้าเลนเต้ ในฐานะ จู่ปู้ (主簿) ภายใต้ โฮจิ๋น ผู้บัญชาการทหารสูงสุด
ในปี ค.ศ. 189 โฮจิ๋นต้องการเรียกกำลังทหารจากนอกเมืองหลวงของจักรวรรดิ ลั่วหยาง เพื่อกดดัน พระนางโฮเฮา ให้ตกลงที่จะกำจัดฝ่ายขันที ตันหลิม คัดค้านแนวคิดนี้อย่างยิ่งและแย้งว่า "การกระทำในลักษณะนี้ไม่แตกต่างจากการจุดไฟในเตาเผาเพื่อเผาเส้นผม" โฮจิ๋นไม่ฟังเขาและลงเอยด้วยการลอบสังหารโดยฝ่ายขันที ขณะที่ขุนศึก ตั๋งโต๊ะ ใช้ประโยชน์จากสุญญากาศเพื่อเข้าสู่ลั่วหยางและเข้าควบคุมรัฐบาลกลาง
ร็อคกี้ (แก้ความกำกวม)

ร็อคกี้ เป็นภาพยนตร์ที่ออกฉายในปี ค.ศ. 1976 นำแสดงโดย ซิลเวสเตอร์ สตอลโลน
ร็อคกี้ สามารถหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โรโบคอป 2

โรโบคอป 2  เป็นภาพยนตร์แอคชั่นสัญชาติอเมริกันที่ออกฉายในปี ค.ศ. 1990 กำกับโดย เออร์วิน เคิร์ชเนอร์ นำแสดงโดย ปีเตอร์ เวลเลอร์, แนนซี อัลเลน, แดเนียล โอเฮอร์ลิไฮ, เบลินดา บาวเออร์, ทอม นูแนน and กาเบรียล เดมอน ภาพยนตร์เรื่องนี้เป็นภาคต่อของภาพยนตร์เรื่อง "โรโบคอป"และภาพยนตร์เรื่องนี้มีภาคต่ออีก คือภาพยนตร์เรื่อง "โรโบคอป 3"
เนื้อเรื่องย่อ.
ภาพยนตร์เรื่องนี้กล่าวถึงดีทรอยท์ถูกควบคุมโดยแก็งค์ค้าขายยาเสพติด และ โรโบคอป คือคนเดียวที่จะจัดการเกี่ยวกับปัญหานี้ได้ เคน หัวหน้าของแก็งค์ถูกฆ่า เมื่อมีการปะทะกับโรโบคอป องค์กรโอซีพีจึงนำร่างของเขาไปใส่ในหุ่นโรโบคอป 2 หุ่นยนต์ตัวใหม่ที่แข็งแรงกว่าโรโบคอปตัวแรกมาก เมอร์ฟีต้องเผชิญหน้ากับเหตุการณ์เลวร้ายอีกครั้ง เมื่อเคนในร่างโรโบคอป 2 ยังไม่ลืมว่าตัวจริงของเขาคือใคร
เซี่ยโหว ฮุย

เซี่ยโหว ฮุย (ค.ศ. 211 – พฤษภาคมหรือมิถุนายน ค.ศ. 234?) พระนามรอง: ย่วนหรง (媛容) เป็นภรรยาของสุมาสู ผู้สำเร็จราชการแผ่นดินแห่งวุยก๊ก ในช่วงปลายยุคสามก๊ก
พระประวัติ.
เซี่ยโหว ฮุยเป็นบุตรสาวของแฮหัวซง บุตรบุญธรรมของแฮหัวเอี๋ยน และเป็นพระสหายสนิทของพระเจ้าโจผี ปฐมจักรพรรดิแห่งวุยก๊ก ต่อมาในช่วงหนึ่งเซี่ยโหว ฮุยได้สมรสกับสุมาสูบุตรชายคนโตของสุมาอี้ ที่ปรึกษาของโจโฉ ผู้ก่อตั้งวุยก๊กโดยนางมีบุตรสาวกับสุมาสูทั้งสิ้น 5 คนโดยไม่มีบุตรชาย
เซี่ยโหว ฮุยถึงแก่กรรมเมื่อ ค.ศ. 234 ด้วยการวางยาพิษ ซึ่งสันนิษฐานว่าอาจเป็นสุมาสูที่วางยาเนื่องจากความขัดแย้งทางการเมืองของทั้งสอง
ฮอไรซันซีโรดอว์น

ฮอไรซันซีโรดอว์น  เป็นวิดีโอเกมแนวแอ็กชันเล่นตามบทบาททีพัฒนาโดยเกอริลลาเกมส์ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ สำหรับเพลย์สเตชัน 4 ตัวเกมวางจำหน่ายทั่วโลกในปี 2017
เนื้อเรื่องเกี่ยวพันกับเอลอย นายพรานและมือยิงธนูที่อาศัยอยู่ในโลกที่มีหุ่นยนต์อาศัยอยู่ หลังจากเป็นพวกนอกรีตมาตลอดชีวิต เธอออกเดินทางจนพบกับอันตรายที่เคยทำให้เธอต้องเก็บตัว ตัวละครดังกล่าวใช้อาวุธระยะประชิดและอาวุธวิถียิง และกลยุทธ์ย่องเบาในการโจมตีสิ่งมีชีวิตที่เป็นเครื่องจักร และสามารถเก็บทรัพยากรได้จากซากเครื่องจักรนั้น มีแผนผังต้นไม้แสดงทักษะที่ช่วยอำนวยความสะดวกให้แก่ผู้เล่น เกมมีสิ่งแวดล้อมแบบโลกเปิดให้เอลอยได้สำรวจ แบ่งเป็นชนเผ่าที่มีภารกิจย่อยให้รับทำ ขณะที่เนื้อเรื่องหลักจะชี้แนะให้เธอสำรวจทั่วโลกของเกม
การพัฒนาเกมเริ่มขึ้นในปี ค.ศ. 2011 โดยผู้กำกับเกมชื่อ Mathijs de Jonge มองว่าเป็นหนึ่งในแนวคิดที่ "เสี่ยงที่สุด" ที่เคยถูกเสนอขายในขณะนั้น แนวคิดของเกมมีข้อขัดแย้งระหว่างความสวยงามและอันตรายของฉากในเกม ทีมเกอริลลาเกมส์เน้นการลองผิดลองถูกเป็นพื้นฐานในการเล่นเกม โดยเลือกที่จะไม่ใช่ระบบสอนเล่นเกม เอนจินการสร้างเกมคือ เดซิมา เดิมเคยถูกใช้กับเกม"คิลโซนชาโดว์ฟอล" และนำมาปรับใช้กับเกม"ฮอไรซันซีโรดอว์น" ซึ่งเป็นทรัพย์สินทางปัญญาอย่างแรกที่พัฒนาโดยทีมเกอริลลาเกมส์นับตั้งแต่เกม"คิลโซน"ในปี ค.ศ. 2004 และเป็นเกมสวมบทบาทเกมแรกของทีมด้วย
"ฮอไรซันซีโรดอว์น"ได้รับคำวิจารณ์ในด้านบวก โดยนักวิจารณ์ยกย่องโลกเปิดในเกม เนื้อเรื่อง ทัศนวิสัย กลไกการต่อสู้ การออกแบบศัตรู และตัวละครเอลอย แต่ยังตำหนิในเรื่องแอนิเมชันทางใบหน้าที่ไม่สอดคล้องกัน
หม่อมเจ้าบันลุศิริศานต์ ดิศกุล

หม่อมเจ้าบันลุศิริศานต์ มีพระนามลำลองว่า ท่านหญิงเภา (กันยายน พ.ศ. 2441 — 22 เมษายน พ.ศ. 2455) เป็นพระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ กับหม่อมเจิม (สกุลเดิม สนธิรัตน์) หม่อมเจ้าบันลุศิริศานต์ถึงชีพิตักษัยด้วยพระโรคพิษสุนัขบ้า การถึงชีพิตักษัยของหม่อมเจ้าบันลุศิริศานต์ได้เป็นจุดเริ่มต้นของการก่อตั้งสถานเสาวภา สภากาชาดไทย
เหตุแห่งการถึงชีพิตักษัยของหม่อมเจ้าบันลุศิริศานต์ปรากฏรายละเอียดอยู่ในพระนิพนธ์ของสมเด็จพระเจ้าบรมวงศ์เธอ กรมพระยาดำรงราชานุภาพ เรื่อง "นิทานโบราณคดี" นิทานที่ 13 เรื่องอนามัย ซึ่งระบุไว้ว่าในปี พ.ศ. 2455 ขณะนั้นพระองค์ในฐานะเสนาบดีกระทรวงมหาดไทยพร้อมด้วยครอบครัวได้ตามเสด็จพระบาทสมเด็จพระมงกุฎเกล้าเจ้าอยู่หัว ซึ่งเสด็จออกไปประทับที่พระราชวังสนามจันทร์ จังหวัดนครปฐม บ่ายวันหนึ่งมีสุนัขบ้าวิ่งเข้ามาในเรือนรับรองอันเป็นที่ประทับของพระองค์และได้กัดขาหม่อมเจ้าบันลุศิริศานต์ซึ่งทรงหกล้มขณะทรงวิ่งหนีสุนัขบ้า ปรากฏเป็นแผลรอยเขี้ยว 2 แผล สมเด็จพระเจ้าบรมวงศ์เธอ กรมพระยาดำรงราชานุภาพจึงทรงรีบสืบหาแพทย์ที่ชำนาญการรักษาโรคพิษสุนัขบ้าในเวลานั้น ความทราบถึงพระบาทสมเด็จพระมงกุฎเกล้าเจ้าอยู่หัว ได้ทรงแนะนำให้สมเด็จพระเจ้าบรมวงศ์เธอ กรมพระยาดำรงราชานุภาพ ส่งตัวหม่อมเจ้าบันลุศิริศานต์ไปรักษายังสถาบันปาสเตอร์ที่เมืองไซง่อน อินโดจีนของฝรั่งเศส เนื่องจากที่นั่นมียาสำหรับรักษาโรคนี้ แต่เรือเดินทะเลประจำทางที่ไปไซ่ง่อนได้ออกเดินทางไปก่อนหน้านั้นไม่กี่วัน จำเป็นต้องรอถึง 15 วัน จึงจะมีเรือลำใหม่เข้ามาที่พระนคร จึงได้แต่รักษาอาการตามแบบแพทย์แผนไทยจนแผลหาย หลังจากนั้นประมาณ 3 เดือน เช้าวันที่ 22 เมษายน พ.ศ. 2455 หม่อมเจ้าบันลุศิริศานต์มีอาการของโรคกลัวน้ำ สมเด็จพระเจ้าบรมวงศ์เธอ กรมพระยาดำรงราชานุภาพทรงตามแพทย์ฝรั่งให้มาตรวจอาการ จึงทราบว่าหมดทางรักษาแล้ว อาการของหม่อมเจ้าบันลุศิริศานต์ได้ทรุดลงอย่างรวดเร็วและถึงชีพิตักษัยในเวลาดึกของค่ำวันนั้น
เมื่อหม่อมเจ้าบันลุศิริศานต์ถึงชีพิตักษัย นายแพทย์ชาวฝรั่งเศสซึ่งเป็นมิตรคนหนึ่งของสมเด็จพระเจ้าบรมวงศ์เธอ กรมพระยาดำรงราชานุภาพ ได้แนะนำพระองค์เกี่ยวกับการจัดตั้งสถานปาสเตอร์ในกรุงเทพขึ้นเพื่อผลิตยารักษาและป้องกันโรคพิษสุนัขบ้า ซึ่งพระองค์ทรงเห็นด้วย เพราะทรงเคยเห็นกิจการของสถาบันปาสเตอร์ที่ปารีส ประเทศฝรั่งเศส เมื่อครั้งเสด็จไปราชการในทวีปยุโรปในปี พ.ศ. 2434 มาก่อน พระองค์จึงทรงขอพระบรมราชานุญาตประกาศบอกบุญเรี่ยไรเงิน และได้จัดตั้งสถานปาสเตอร์ขึ้นที่ตึกของกระทรวงมหาดไทยริมโรงเลี้ยงเด็ก ถนนบำรุงเมือง เมื่อปี พ.ศ. 2456 (ในเวลานั้นเรียกว่า "ปัสตุรสภา") ต่อมาในปี พ.ศ. 2460 กิจการดังกล่าวได้โอนจากกระทรวงมหาดไทยไปอยู่ในความดูแลของกองวิทยาศาสตร์ สภากาชาดสยาม โดยใช้สถานที่เดิมเป็นที่ทำการไปพลางก่อน และในปี พ.ศ. 2465 ได้ย้ายที่ตั้งมาอยู่ที่ทำการแห่งใหม่ในชื่อสถานเสาวภาจนถึงปัจจุบัน
ชิษณุชา ตันติเมธ

ชิษณุชา ตันติเมธ ชื่อเล่น มิว (เป็นที่รู้จักในชื่อ: มิว MBO หรือ มียู) เป็นนักร้อง นักแสดงชายชาวไทย เป็นที่รู้จักจากการชนะการประกวดโครงการ "MBO THE AUDITION หน้าใหม่ พร้อมเกิด" ของค่าย MBO ในเครือจีเอ็มเอ็ม แกรมมี่ และได้มีซิงเกิ้ลแรกเป็นของตัวเองในชื่อเพลง "ไม่เคยคิดแค่เพื่อน (I'm not your friend)" ในปี พ.ศ. 2560
ประวัติ.
ชิษณุชา ตันติเมธ เกิดเมื่อวันที่ 7 มกราคม พ.ศ. 2543 สำเร็จการศึกษาระดับชั้นมัธยมศึกษาจาก โรงเรียนนานาชาติสาทรใหม่ (New Sathorn International School) ปัจจุบันกำลังศึกษาที่ คณะนิเทศศาสตร์ จุฬาลงกรณ์มหาวิทยาลัย หลักสูตรนานาชาติ
ในปี พ.ศ. 2559 ได้มีผลงานการแสดงเป็นครั้งแรก จากการแสดงละครซีรีส์ทางค่าย Gmm Bravo เรื่อง "Love Rhythms ตอน อยากจะร้องดังดัง" ซึ่งแสดงร่วมกับผู้เข้าประกวดโครงการ MBO THE AUDITION หลังจากนั้นก็มีผลงานละครซีรีส์ต่าง ๆ อย่างต่อเนื่องได้แก่ เป็ดIdol และ รักชั้นนัย เป็นต้น ซึ่งเป็นละครซีรีส์ทางค่าย MBO Teen Entertainment
ทอมบิลี

ทอมบิลี (#เปลี่ยนทาง; ไม่ทราบวันและสถานที่เกิด ตายในวันที่ 1 สิงหาคม ค.ศ. 2016) เป็นแมวจรจัดจากอิสตันบูล โดยเป็นที่รู้จักในต่างประเทศจากภาพถ่ายแสดงตัวแมวทำท่านั่งเอนหลังที่ริมถนน นครอิสตันบูลยกย่องทอมบิลีหลังจากที่มันตายด้วยการสร้างรูปปั้นให้
ประวัติ.
ทอมบิลี (ชื่อเล่นทั่วไปในภาษาตุรกีสำหรับสัตว์เลี้ยงที่มีลักษณะอ้วนกลม) เป็นแมวจรจัดที่อาศัยอยู่ที่ซีเวร์เบย์ในเขตคาดือเกอย์ (Kadıköy) ของอิสตันบูล สื่อรายงานระบุว่าทอมบิลีเป็นเพศผู้ แต่ว่าสิ่งนั่นเป็นข้อโต้แย้ง ทอมบิลีเริ่มเป็นที่นิยมในบรรดาผู้อาศัยในย่านนี้จากความเป็นมิตรและวิธีการเอนพิงขั้นบันได ผลจากภาพถ่ายในท่านั้น ทำให้แมวตัวนี้เป็นที่รู้จักทั่วโลกผ่านเครือข่ายสังคมและกลายเป็นปรากฏการณ์ทางอินเทอร์เน็ต ใน ค.ศ. 2016 ทอมบิลีกลับป่วยอย่างหนักและท้ายที่สุดจึงตายในช่วงต้นสิงหาคม
สิ่งสืบทอด.
หลังจากเสียชีวิต มีการลงนามคำร้องเพื่อเป็นเกียรติแก่ความทรงจำของทอมบิลีถึง 17,000 ลายเซ็น และอัยคูร์ต นูโฮลู  นายกเทศมนตรีคาดือเกอย์ ตกลงที่จะจัดอนุสรณ์ของมันอย่างเป็นทางการ เซวัล ชาฮิน  ประติมากรท้องถิ่น ได้สร้างประติมากรรมจำลองในท่าทางที่ทำให้มันมีชื่อเสียง และเปิดตัวรูปปั้นในวันสัตว์ป่าโลกเมื่อวันที่ 4 ตุลาคม ค.ศ. 2016 ผู้คนหลายร้อยคนเดินทางมาแสดงความเคารพ และบาชาร์ เนจีโพลู  รองนายกเทศมนตรีคาดือเกอย์ กล่าวไว้ในงานนี้ที่ออกอากาศทางสถานีโทรทัศน์ตุรกี
ขโมยและนำกลับคืน.
เดือนต่อมา รูปปั้นนั้นหายไป มีการแชร์ภาพบนสื่สังคมว่ารูปปั้นหายไปจากตรงนั้น คงเหลือเพียงแผ่นทองเหลืองของรูปปั้นเท่านั้น ทางเทศมนตรีคาดือเกอย์ประกาศในวันที่ 8 พฤศจิกายน ค.ศ. 2016 ว่ารูปปั้นถูกขโมยไป สร้างเสียงวิจารณ์และความกังวลทั้งในตุรกีและที่อื่น ๆ อย่างไรก็ตาม ในวันที่ 10 พฤศจิกายน ค.ศ. 2016 รูปปั้นถูกส่งคืนที่เดิมอย่างปลอดภัย
ซีโบเนโล อึมโงเมตูลู

สมเด็จพระราชินีลาอึมบีกีซา (อักษรโรมัน: Inkhosikati LaMbikiza; 16 มิถุนายน พ.ศ. 2512) หรือพระนามาภิไธยเดิมว่า ซีโบเนโล อึมโงเมตูลู (อักษรโรมัน: Sibonelo Mngometulu) เป็นหนึ่งในสมเด็จพระราชินีในสมเด็จพระราชาธิบดีอึมสวาตีที่ 3 แห่งสวาซิแลนด์
พระราชประวัติ.
พระองค์เป็นธิดาของอึมบีกีซา อึมโงเมตูลู (Mbikiza Mngometulu) หรือเพอร์ซี อึมโงเมตูลู (Percy Mngomezulu) หนึ่งในบุรุษผิวสีที่ประสบความสำเร็จจากการเป็นทนาย พระองค์พระราชสมภพนอกสวาซิแลนด์ ครั้นเจริญพระชันษาจึงเข้าศึกษาต่อในอึมบาบานี แม้จะพระราชสมภพนอกประเทศแต่พระองค์ก็ทรงกล่าวอย่างภาคภูมิว่าพระองค์เป็นชาวสวาซิแลนด์ 
พระองค์อภิเษกสมรสกับสมเด็จพระราชาธิบดีอึมสวาตีที่ 3 หลังมีพระปฏิสันถารมาตั้งแต่ทรงเยาว์ชันษา หลังอภิเษกสมรสจึงได้พระปรมาภิไธยว่า "ลาอึมบีกีซา" ตามนามบิดาและเจ้าเป็นพระราชินีองค์ที่สาม ทั้งสองมีพระราชโอรส-ธิดาด้วยกันสองพระองค์ ได้แก่ เจ้าหญิงซีคันยีโซและเจ้าชายลินดานี แม้พระราชสวามีจะมีพระมเหสีจำนวนมากตามพระราชประเพณี แต่สมเด็จพระราชินีลาอึมบีกีซาถือเป็นพระมเหสีที่โดดเด่นที่สุด และมักปรากฏพระองค์ร่วมกับพระราชสวามีขณะประกอบพระราชกรณียกิจต่างประเทศ ทั้งยังโดดเด่นในเรื่องฉลองพระองค์ที่ทรงได้อย่างเหมาะสมและทรงงามจนเป็นที่กล่าวถึง 
สมเด็จพระราชินีลาอึมบีกีซาประกอบพระราชกรณียกิจในการก่อตั้งโครงการพระราชดำริเพื่อต่อต้านโรคเอดส์ หรือ รีกา (Royal Initiative to Combat AIDS – RICA) โดยทรงนำรายได้จากการขายเพลงสวาซิแลนด์ แอฟริกาใต้ หรือศิลปินต่างประเทศอื่น ๆ มาช่วยเหลือผู้ป่วยโรคเอดส์
วอลเลย์บอลหญิงชิงแชมป์เอเชีย รุ่นอายุไม่เกิน 18 ปี 2017

วอลเลย์บอลหญิงชิงแชมป์เอเชีย รุ่นอายุไม่เกิน 18 ปี 2017  เป็นการแข่งขันเป็นวอลเลย์บอลระดับยุวชนครั้งที่ 11 ซึ่งมีกำหนดจะจัดขึ้นที่ฉงชิ่ง, ประเทศจีน ระหว่างวันที่ 5-13 มีนาคม ค.ศ. 2017
การแบ่งกลุ่ม.
"* ถอนทีมจากการแข่งขัน"
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
คูเสง

คูเสง  โจรป่าแห่งเมือง ฉางชา ในช่วงปลาย ราชวงศ์ฮั่นตะวันออก แห่ง ยุคสามก๊ก 
คูเสงได้ร่วมกับโจรป่าคนอื่น ๆ ก่อการกบฏขึ้นที่ฉางชาแต่ก็ถูกปราบโดย ซุนเกี๋ยน เจ้าเมือง เตียงสา หรือ ฉางชา ในปัจจุบันตามคำสั่งของ สิบขันที ซึ่งมีอำนาจในราชสำนักขณะนั้น
แบบว่าโลกนี้มีน้ำเต้าหู้และครูระเบียบ

แบบว่าโลกนี้มีน้ำเต้าหู้และครูระเบียบ เป็นภาพยนตร์ไทยโดยค่ายสหมงคลฟิล์ม อินเตอร์เนชั่นแนล กำกับการแสดงโดย พงศ์แก้ว สงวนไทย และ ชัชวาลย์ คล้องช้าง เขียนบทภาพยนตร์โดย สุทธิชัย บุณยะกาญจน โดยมีทั้งหมด 2 ภาคด้วยกัน ภาคแรกออกฉายทางโรงภาพยนตร์เมื่อวันที่ 6 สิงหาคม พ.ศ. 2537 นำแสดงโดย ดวงตา ตุงคะมณี, ศรราม เทพพิทักษ์ และสุวนันท์ คงยิ่ง ส่วนภาค 2 ออกฉายเมื่อวันที่ 12 ธันวาคม พ.ศ. 2538 นำแสดงโดย ดวงตา ตุงคะมณี, ธีรศักดิ์ พันธุจริยา, ราโมน่า ซาโนลารี่ และกัญญารัตน์ จิรรัชกิจ
ประวัติ.
เรื่องย่อ (ภาค1).
สาลี่ (สุวนันท์ คงยิ่ง) เด็กสาวชั้นมัธยมปลายเพิ่งย้ายโรงเรียนเข้ามาใหม่ และกลุ่มเพื่อนผู้คลั่งน้ำเต้าหู้ เข้าร่วมทีมวอลเลย์บอลหญิงประจำโรงเรียน โดยมี กานต์ (ศรราม เทพพิทักษ์) ประธานนักเรียนเป็นโค้ชของทีม แต่ครูใหญ่ต้องการยุบชมรมนี้เพราะทีมไม่เคยชนะและนำชื่อเสียงมาให้กับทางโรงเรียนเลย แต่ก็ได้ครูระเบียบ (ดวงตา ตุงคะมณี) จอมโหดออกหน้าแทนและเป็นเหตุการณ์ให้ครูระเบียบต้องลาออก กานต์ สาลี่ และเพื่อน ๆ จึงต้องคว้าชัยชนะในการแข่งขันนี้ให้ได้ถึงจะสามารถช่วยครูระเบียบให้กลับมาสอนได้ดังเดิม
เรื่องย่อ (ภาค2).
คุณครูระเบียบ (ดวงตา ตุงคะมณี) กลับมาเฮี้ยวใส่เหล่านักเรียนตัวแสบอีกครั้งด้วยยุทธวิธีปราบพยศสุดไฮเทค แต่มาคราวนี้คุณครูระเบียบเกิดอยากมีความรักบ้างจึงเกือบตกเป็นเหยื่อของแก๊งวายร้ายที่หวังใช้ความเป็นสาวใหญ่ของครูให้เป็นประโยชน์ แต่ได้กลุ่มลูกศิษย์รักจอมซ่า โก้ (ธีรศักดิ์ พันธุจริยา), โม (ราโมน่า ซาโนลารี่), แคท (กัญญารัตน์ จิรรัชกิจ) ใช้ลีลาความสดใสผสานกับความเก๋าตกเกล็ดของครูใหญ่ทำให้รอดพ้นวิกฤตมาได้
รางกอ ปอปอวิช

รางกอ ปอปอวิช (เกิดวันที่ 26 มิถุนายน พ.ศ. 2510) เป็นอดีตนักฟุตบอลชาวเซอร์เบียในตำแหน่งกองหลัง เขาเคยเป็นหัวหน้าผู้ฝึกสอนของบุรีรัมย์ ยูไนเต็ด ในไทยลีก และหลายสโมสรในเจลีก
การเล่นฟุตบอล.
ปอปอวิชเกิดที่เปช ประเทศเซอร์เบีย เขาได้ลงเล่นในยูโกสลาฟเฟิสต์ลีกกับพาร์ทีซาน ต่อมาได้ย้ายไปเล่นให้กับอัลเมริอาในเซกุนดาดิบิซิออน
การจัดการทีม.
โออิตะ ทรินิตา, มาจิดะ เซลเวีย.
ในเดือนกรกฎาคม พ.ศ. 2552 ปอปอวิชได้ตกลงเข้ารับตำแหน่งหัวหน้าผู้ฝึกสอนให้กับโออิตะทรินิตาในเจลีก ซึ่งแพ้มาแล้วติดต่อกัน 14 นัด โดยเขามาคุมทีมใน 6 นัดแรก ชนะได้เพียง 1 นัด แต่ใน 10 นัดสุดท้ายของฤดูกาล เขาสามารถทำทีมไม่แพ้ใครเลย (ชนะ 5 นัด และเสมอ 5 นัด) ทำให้เขาได้รับความไว้วางใจให้คุมทีมต่อในฤดูกาลถัดไป แต่สโมสรได้ล้มละลาย เขาจึงไม่ได้ทำทีมต่อ หลังจากนั้นจึงเซ็นสัญญากับมาจิดะ เซลเวีย ในวันที่ 15 ธันวาคม พ.ศ. 2553
ซาราโกซา.
ในวันที่ 24 พฤศจิกายน พ.ศ. 2557 หลังจากการเป็นหัวหน้าผู้ฝึกสอนให้กับโตเกียว และ เซเรซโซ โอซะกะ เขาได้เซ็นสัญญากับซาราโกซา แทนที่บิกตอร์ มูญอซ
ปอปอวิชได้ถูกไล่ออกในวันที่ 20 ธันวาคม พ.ศ. 2558 หลังจากแพ้กิมนัสติก 1–3
บุรีรัมย์ ยูไนเต็ด.
ในวันที่ 25 สิงหาคม พ.ศ. 2559 บุรีรัมย์ ยูไนเต็ด เซ็นสัญญาให้ปอปอวิชเป็นหัวหน้าผู้ฝึกสอน แทนที่ตำแหน่งที่ว่างหลังจากปลดอัฟชิน ก็อตบี ออกจากตำแหน่ง ซึ่งเขาคุมทีมนัดแรกในวันที่ 10 กันยายน พ.ศ. 2559 ในเกมที่บุรีรัมย์ชนะ บางกอกกล๊าส 2–1 ในไทยลีก
ในช่วงกลางฤดูกาล 2560 ปอปอวิชลาออกจากตำแหน่งหัวหน้าผู้ฝึกสอน หลังจากที่ถูกแบนในการคุมทีมข้างสนาม 3 เดือน อันเนื่องจากเหตุการณ์ที่เขาไปทำร้ายร่างกายนักกายภาพของแบงค็อก ยูไนเต็ด ในนัดที่บุรีรัมย์เปิดบ้านเอาชนะแบงค็อก 2–1
เกียรติประวัติ.
ผู้จัดการทีม.
บุรีรัมย์ ยูไนเต็ด
ผู้ช่วยผู้ตัดสินใช้วีดิทัศน์

ผู้ช่วยผู้ตัดสินใช้วีดิทัศน์ หรือ วีเออาร์ (ย่อ: VAR) เป็นผู้ช่วยผู้ตัดสินในกีฬาฟุตบอล เพื่อช่วยออกความคิดเห็นในการตัดสินให้แก่ผู้ตัดสิน โดยการใช้ท่อนภาพวีดิทัศน์ และชุดหูฟังเพื่อการติดต่อสื่อสาร
ข้อโต้แย้ง.
ในการแข่งขันฟุตบอลชิงแชมป์สโมสรโลก 2016 นัดชิงชนะเลิศ ที่ประเทศญี่ปุ่น ได้มีการทดลองใช้ผู้ช่วยผู้ตัดสินวิดีโอครั้งแรกในการแข่งขันระดับนานาชาติ ซึ่งซีเนดีน ซีดาน ผู้จัดการทีมของ สโมสรฟุตบอลเรอัลมาดริด ได้กล่าวว่าระบบดังกล่าวสร้างความสับสนให้แก่ผู้เล่น และลูคา มอดริช ไม่ชื่นชอบในการนำระบบนี้มาใช้กับฟุตบอล
ต่อมาในศึกฟุตบอลยูฟ่า แชมเปียนส์ลีก รอบ 8 ทีมสุดท้าย นัดที่สอง ที่สนามเอติฮัด สเตเดี้ยม เกิดช็อตดราม่าขึ้นในช่วงท้ายเกมทำให้ผลการแข่งขันเปลี่ยนไปอย่างสิ้นเชิงในช่วงเวลาที่แมนฯ ซิตี้ขึ้นนำสเปอร์ส 4-3 ซึ่งถ้าจบด้วยสกอร์นี้ไก่เดือยทองจะเข้ารอบด้วยกฎประตูทีมเยือน
กระทั่งนาทีที่ 90+2 เรือใบสีฟ้ามีโอกาสขึ้นนำในเกม 5-3 จากจังหวะที่ เซร์คิโอ อเกวโร จ่ายบอลให้ ราฮีม สเตอร์ลิง ดึงจังหวะซัดผ่านมือ ฮูโก โยริส เข้าประตูไป ทำเอาแฟนบอลเดอะ ซิตี้เซนส์ และ เป็ป กวาร์ดิโอลา กระโดดเฮกันแบบสุดเสียง ก่อนที่ผู้ตัดสิน คูเนท ชาเคียร์ จะเรียกดู VAR เพื่อประกอบการตัดสินใจ
หลังจากที่ผู้ตัดสินชาวตุรกีพิจารณาอย่างละเอียดแล้วจึงตัดสินให้เป็นลูกล้ำหน้าตั้งแต่จังหวะที่ เซร์คิโอ อเกวโร ยืนอยู่ก่อนที่เขาจะจ่ายบอลให้กับ ราฮีม สเตอร์ลิง ซัดเข้าไป จึงทำให้แมนฯ ซิตี้ พลาดได้ประตูสำคัญและต้องตกรอบไปในที่สุดถึงแม้ว่าจะเปิดบ้านเอาชนะสเปอร์ส 4-3 แต่ร่วงตกรอบด้วยกฎประตูทีมเยือนด้วยสกอร์รวม 4-4
และฟุตบอลพรีเมียร์ลีก ประจำวันที่ 20 ตุลาคม แมนเชสเตอร์ ยูไนเต็ด เปิดบ้านรับการมาเยือนของ ลิเวอร์พูล 
จังหวะปัญหาเกิดนาทีที่ 36 เป็นทาง แมนฯยูไนเต็ด ที่ออกนำไปก่อน จากจังหวะที่ แดเนียล เจมส์ ได้บอลจากจังหวะโต้กลับ ก่อนจะเปิดจากกราบขวาให้ มาร์คัส แรชฟอร์ด โฉบมายิงผ่านมือ อลิสซอน เข้าประตูไป แม้ว่าผู้ตัดสินจะขอเช็ค VAR ในจังหวะปะทะระหว่าง วิคเตอร์ ลินเดเลิฟ กับ ดิว็อค โอริกี ก่อนที่จะยิงประตูได้ แต่สุดท้าย ผู้ตัดสินก็ยืนยันว่าไม่มีการฟาล์วแต่อย่างใด แมนฯยูไนเต็ด ออกนำไปก่อน 1-0
และเกิดดราม่าอีกครั้งเมื่อนาทีที่ 44 ลิเวอร์พูลส่งบอลเข้าตาข่ายได้บ้าง จากจังหวะที่ ซาดิโอ มาเน รับบอลยาว ก่อนจะหลุดไปยิงผ่านมือของ เด เกอา เข้าประตูไป แต่ว่า VAR จับได้ว่า มาเน ทำแฮนด์บอลก่อนยิงประตู ทำให้ ลิเวอร์พูล ยังไม่ได้ประตูในจังหวะนี้ จบครึ่งแรก แมนฯยูไนเต็ด นำ ลิเวอร์พูล 1-0
การแข่งขันที่ใช้วีเออาร์.
(*)ใช้ไม่ทุกนัด
คริสทีน นักข่าวสาว ฉาวช็อคโลก

คริสทีน นักข่าวสาว ฉาวช็อคโลก  เป็นภาพยนตร์ชีวประวัติ กำกับโดยแอนโตนีโอ แคมโปส เขียนบทและร่วมอำนวยการสร้างโดยเครก ชิโลวิช โดยอิงจากชีวิตบางส่วนของคริสทีน ชับบัค ผู้ประกาศข่าวสาวที่ต้องต่อสู้กับความเครียดและอุปสรรคต่าง ๆ ในหน้าที่การงาน นำแสดงโดยรีเบคกา ฮอลล์, ไมเคิล ซี. ฮอลล์, เทรซี เลตส์และมาเรีย ดิซเซีย ภาพยนตร์ออกฉายรอบปฐมทัศน์ที่งานเทศกาลภาพยนตร์ซันแดนซ์เมื่อวันที่ 23 มกราคม ค.ศ. 2016 ก่อนจะออกฉายในสหรัฐอเมริกา วันที่ 14 ตุลาคม ค.ศ. 2016 และในสหราชอาณาจักร วันที่ 27 มกราคม ค.ศ. 2017
เรื่องย่อ.
คริสทีน ชับบัคเป็นผู้ประกาศข่าวสาววัย 29 ปีที่ทำงานที่เมืองแซราโซตา เธอมักจะมีปัญหากับไมเคิล เนลสัน เจ้านายผู้ซึ่งต้องการให้เธอสนใจข่าวอาชญากรรมมากกว่าข่าวทั่วไปที่เธอนำเสนอ ในขณะเดียวกัน คริสทีนตกหลุมรักจอร์จ ปีเตอร์ ไรอัน เพื่อนร่วมงาน ต่อมาคริสตีนมีอาการปวดท้อง เมื่อไปพบแพทย์ เธอพบว่าตัวเองอาจต้องถูกตัดรังไข่ ทำให้โอกาสที่เธอจะมีลูกนั้นลดน้อยลง
เมื่อบ็อบ แอนเดอร์สัน เจ้าของสถานีมาที่สถานีเพื่อเสนอย้ายพนักงานบางส่วนไปทำงานที่เมืองบอลทิมอร์ คริสทีนยอมทำตามคำแนะนำของไมเคิลเพื่อให้ได้รับโอกาสนั้น เธอใช้เครื่องฟังสัญญาณตำรวจเพื่อหาข่าว ถึงแม้ว่าผลงานของเธอจะได้รับคำชื่นชมจากเพื่อนร่วมงาน แต่ไมเคิลกลับบอกเธอว่าข่าวนั้นยังไม่ดีพอ คริสทีนพยายามทำข่าวที่มีเนื้อหาแนวใหม่ แต่ไมเคิลปฏิเสธข่าวนั้นและยังบอกให้นำเสนอข่าวของจีน รีด เพื่อนร่วมงานของเธอแทน ทำให้คริสทีนโมโหและตวาดใส่ไมเคิลต่อหน้าทุกคน
หลังจากลางานกว่าสัปดาห์ คริสทีนกลับไปทำงานและได้รับคำชวนจากจอร์จให้มาทานอาหารเย็น ขณะทานอาหารเย็น คริสทีนบอกจอร์จว่าเธอสร้างกำแพงขึ้นมาเพื่อกันคนอื่น ๆ จอร์จพาเธอไปที่โรงเรียนเก่าที่เขาเคยเรียนแล้วบอกเธอว่าเขาเคยเป็นนักกีฬาแต่ต้องเลิกไปเพราะอาการบาดเจ็บและติดยา เขาพาคริสทีนไปที่โรงยิมที่มีกลุ่มคนที่มารวมตัวกันเพื่อช่วยเหลือคนอื่น ๆ แล้วบอกเธอว่าเขาต้องการช่วยเธอ คริสทีนจับคู่กับหญิงสาวคนหนึ่งและยอมบอกว่าตัวเองยังเป็นสาวบริสุทธิ์ แต่เธออยากมีครอบครัวที่มีความสุข เมื่อจอร์จพาเธอกลับไปส่งที่บ้าน เขาบอกคริสทีนว่าเขากำลังจะย้ายไปทำงานที่บอลทิมอร์ หลังจากจอร์จขับรถออกไป คริสทีนขับรถไปที่บ้านของบ็อบโดยทำทีเป็นว่ารถยางแตก ทั้งสองพูดคุยกันเรื่องการย้ายพนักงาน ทำให้คริสทีนรู้ว่าจอร์จชวนแอนเดรีย ผู้ประกาศข่าวอีกคนไปด้วย แต่ไม่ได้ชวนเธอ
เมื่อกลับมาทำงาน คริสทีนบอกจอร์จว่าเธอขอนำเสนอข่าวซึ่งจอร์จยินยอม คริสทีนอ่านข่าวอาชญากรรมหลายข่าวจนกระทั่งฟุตเทจของข่าวติดขัดทำให้กล้องจับภาพมาที่เธอ คริสทีนประกาศว่าสิ่งที่ผู้ชมจะได้เห็นต่อไปนี้คือความพยายามในการฆ่าตัวตายของเธอ ก่อนจะหยิบปืนขึ้นมายิงตัวเอง ในทีแรกทุกคนคิดว่าเป็นการเล่นตลก แต่เมื่อพบว่าเป็นเรื่องจริง จีนรีบพาคริสทีนส่งโรงพยาบาล ที่นั่นจีนพบกับแม่ของคริสทีนที่ได้ชมภาพเหตุการณ์ดังกล่าวด้วย
คริสทีนเสียชีวิตในที่สุด เมื่อกลับมาบ้านเพียงลำพัง จีนเปิดวิทยุแล้วทานไอศกรีมพร้อมกับร้องเพลงไปด้วย ซึ่งเธอเคยบอกคริสทีนว่านี่เป็นสิ่งที่เธอทำเวลารู้สึกเศร้า
รางวัล.
"คริสทีน นักข่าวสาว ฉาวช็อคโลก" ได้รับรางวัลชนะเลิศ
โซฟี ช็อล

โซฟีอา มัคดาเลนา ช็อล (9 พฤษภาคม ค.ศ. 1921 – 22 กุมภาพันธ์ ค.ศ. 1943) เป็นนักศึกษาชาวเยอรมันและต่อต้านนาซีกิจกรรมทางการเมือง ทำงานให้กับขบวนการกุหลาบสีขาวที่มีความเคลื่อนไหวต่อต้านโดยไม่ใช้ความรุนแรงในนาซีเยอรมนี
เธอและฮันส์ ช็อล พี่ชายของเธอ ได้ถูกเกสตาโปจับกุมในข้อหากบฏหลังจากถูกพบว่าแจกใบปลิวการต่อต้านสงครามที่มหาวิทยาลัยมิวนิก หลังจากนั้นทั้งสองถูกนำตัวไปพิจารณาคดีที่ศาลประชาชนและถูกตัดสินให้ประหารชีวิตด้วยเครื่องประหารกิโยตีนเมื่อวันที่ 22 กุมภาพันธ์ ค.ศ. 1943 นับตั้งแต่ ค.ศ. 1970 ช็อลได้เป็นที่รู้จักอย่างกว้างขวางสำหรับการทำงานของเธอในการต่อต้านนาซี
จอมใจจักรพรรดิ

จอมใจจักรพรรดิ (พินอิน: "Jiang shan mei ren") ภาพยนตร์เพลงจีนสัญชาติฮ่องกงในแนวย้อนยุค โดยการสร้างของชอว์บราเดอส์ ในปี ค.ศ. 1959 กำกับโดย หลี ฮั่นเสียง อำนวยการสร้างโดย รัน รัน ชอว์
เป็นเรื่องราวของเกี่ยวกับฮ่องเต้หนุ่มที่แปลงองค์เป็นชายหนุ่มเที่ยวไปในชนบท และได้พบรักกับหญิงชาวบ้านในร้านขายเหล้าข้างทาง ภาพยนตร์ประสบความสำเร็จอย่างมาก ทำรายได้อย่างมหาศาลให้แก่ชอว์บราเดอส์ และสร้างชื่อให้กับหลิน ไต้ นักแสดงนำหญิงของเรื่องอย่างมาก หลังจากนี้ได้มีการนำไปสร้างใหม่อีกหลายครั้ง ในหลายรูปแบบ อีกทั้งยังเป็นภาพยนตร์ที่ได้รับการนำเสนอเช้าชิงรางวัลออสการ์สาขาภาพยนตร์ภาษาต่างประเทศยอดเยี่ยม ครั้งที่ 32 ด้วยการผลักดันของสิงคโปร์ แต่ทว่ามิได้ผ่านเข้าสู่การพิจารณาในรอบตัดสิน
กางเขนเหล็ก

กางเขนเหล็ก ("ไอเซอร์เนส ครอยซ์") เป็นเครื่องเกียรติยศทางทหาร สถาปนาขึ้นในสมัยราชอาณาจักรปรัสเซีย ซึ่งใช้เรื่อยมาในยุคจักรวรรดิเยอรมัน (ค.ศ. 1871–1918) และนาซีเยอรมนี (ค.ศ. 1933–1945) เครื่องเกียรติยศนี้เมื่อแรกเริ่มถูกสถาปนาขึ้นเป็นเหรียญอิสริยาภรณ์โดยพระเจ้าฟรีดริช วิลเฮล์มที่ 3 แห่งปรัสเซีย ในเดือนมีนาคม ค.ศ. 1813 ระหว่างสงครามนโปเลียน เหรียญอิสริยาภรณ์นี้เป็นถูกจ่ายเป็นบำเหน็จแก่ทหารในสงครามฝรั่งเศส-ปรัสเซีย, สงครามโลกครั้งที่หนึ่ง, สงครามโลกครั้งที่สอง ซึ่งพลเรือนที่ร่วมปฏิบัติการทางทหารก็อาจได้รับด้วยเช่นกัน
นอกจากกางเขนเหล็ก ยังมีอีกตราหนึ่งที่ชื่อว่า "กางเขนดำ"  ออกแบบโดยคาร์ล ฟรีดริช ชิงเกิล อาศัยเค้าโครงของตรากางเขนเหล็กของพระเจ้าฟรีดริช วิลเฮล์มที่ 3 ตรากางเขนดำปรากฏควบคู่กับตราเหยี่ยวดำอยู่บนธงสงครามของปรัสเซีย กางเขนดำถูกใช้เป็นตราประจำกองทัพปรัสเซียและเยอรมนีตั้งแต่ ค.ศ. 1871 จนถึง 1918 และถูกแทนที่ด้วยตรา "บัลเคนครอยซ์" ("Balkenkreuz") อย่างไรก็ตามในปีค.ศ. 1956 ได้มีการฟื้นฟูตรากางเขนดำมาเป็นตราประจำบุนเดิสแวร์ ซึ่งยังใช้มาจนถึงทุกวันนี้
ในค.ศ. 1980 รัฐบาลเยอรมนีตะวันตกได้สถาปนาอิสริยาภรณ์ที่มีชื่อว่า "เหรียญเกียรติยศบุนเดิสแวร์"  ซึ่งมีลักษณะตามแบบกางเขนเหล็ก ถือเป็นการนำกางเขนเหล็กกลับมาใช้เป็นบำเหน็จความชอบเป็นครั้งแรกนับตั้งแต่สิ้นสุดสงครามโลกครั้งที่สองในปีค.ศ. 1945
ศิริศักดิ์ ยอดญาติไทย

ศิริศักดิ์ ยอดญาติไทย หรือ โค้ชโต่ย (เกิด 29 มีนาคม พ.ศ. 2512) อดีตนักฟุตบอลชาวไทย ปัจจุบันเป็นประธานเทคนิคให้กับนครปฐม ยูไนเต็ดในไทยลีก 
ศิริศักดิ์ เคยรับหน้าที่รักษาการหัวหน้าผู้ฝึกสอนทีมชาติไทย หลังจากที่ มิลอวัน ราเยวัตส์ ถูกปลดออกจากตำแหน่งหัวหน้าผู้ฝึกสอนฟุตบอลทีมชาติไทยในการแข่งขันเอเชียนคัพ 2019 โดยเขาทำผลงานให้ทีมชาติไทยสามารถเข้าสู่รอบ 16 ทีมสุดท้ายเอเชียนคัพได้ในรอบ 47 ปี
กรีฑาสถานแห่งชาติญี่ปุ่น

กรีฑาสถานแห่งชาติ  หรือเรียกว่า สนามกีฬาโอลิมปิก  สนามกีฬาแห่งชาติใหม่ของประเทศญี่ปุ่น ตั้งอยู่ในเขตชินจูกุ กรุงโตเกียว เป็นสนามกีฬาเอนกประสงค์ตั้งอยู่บนพื้นที่ของสนามกีฬาแห่งชาติเดิม ใช้สำหรับจัดกีฬาโอลิมปิกฤดูร้อน 2020 ที่กรุงโตเกียวเป็นเจ้าภาพ
ประวัติ.
สนามกีฬาแห่งชาติเดิมถูกรื้อทิ้งแล้วเสร็จในเดือนพฤษภาคม 2015 และในอีกสองเดือนถัดมา นายกรัฐมนตรีอาเบะประกาศปรับดีไซน์ใหม่ของสนามกีฬาหลังดีไซน์เดิมต้องใช้งบประมาณก่อสร้างสูงมาก ดีไซน์โดยสถาปนิกเค็งโงะ คูมะ ได้รับอนุมัติในเดือนธันวาคม 2015 และมีกำหนดก่อสร้างแล้วเสร็จในเดือนพฤศจิกายน 2019
รายละเอียดสนาม.
สนามกีฬาแห่งนี้มีความแปลกตรงที่ไม้ถูกนำมาใช้เป็นส่วนประกอบหลักของโครงสร้าง โดยทั้งหมดได้มาจากประเทศญี่ปุ่นเพื่อลดผลกระทบต่อสิ่งแวดล้อม องค์ประกอบไม้หลายชิ้นอยู่ในรูปแบบโมดูลาร์ ซึ่งสามารถทดแทนได้เมื่อไม้เสื่อมสภาพ ไม้ที่ได้รับการรับรองนั้นได้มาจากทั้ง 47 จังหวัดของญี่ปุ่นตามประเพณีที่เริ่มต้นโดยศาลเจ้าเมจิ การออกแบบชายคาได้รับแรงบันดาลใจจากวัดโฮริวจิ และรวมเอาช่องว่างอากาศที่ใช้ประโยชน์จากสภาพลมที่พัดเข้ามาเพื่อระบายอากาศภายในพื้นที่ให้เกิดประโยชน์สูงสุด ส่วนหนึ่งของหลังคาประกอบด้วยแผงโซลาร์เซลล์โปร่งใส และน้ำฝนจะถูกเก็บในถังเก็บน้ำใต้ดิน และใช้ในการชลประทานสนามหญ้าในสนามกีฬาตลอดจนพืชพรรณนานาชนิดบนทางเดินเล่นชั้นบนสุด การเข้าถึงเป็นปัญหาสำคัญ ส่งผลให้มีสถานที่สำหรับผู้ใช้รถเข็นมากกว่า 450 แห่ง รวมถึงห้องน้ำที่ใช้เทคโนโลยีใหม่ล่าสุด
วังไชยา

วังไชยา เป็นวังที่ประทับของพระเจ้าบรมวงศ์เธอ กรมหมื่นไชยาศรีสุริโยภาส ตั้งอยู่ริมถนนลูกหลวงตอนต่อถนนนครสวรรค์ฝั่งใต้
ประวัติ.
พระบาทสมเด็จพระจุลจอมเกล้าเจ้าอยู่หัวได้สร้างวังพระราชทานกรมหมื่นไชยาศรีสุริโยภาส ที่ริมถนนลูกหลวง ตอนต่อถนนนครสวรรค์ฝั่งใต้ และได้ประทับวังนี้ตลอดพระชนมายุ 
ปัจจุบัน.
ปัจจุบันวังนี้เป็นที่ทำการของรัฐบาล คือที่ทำการส่วนกลางทะเบียนและบัตรของกรมการปกครอง กระทรวงมหาดไทย ส่วนอาคารที่เป็นวังกรมหมื่นไชยาศรีสุริโยภาส ถูกดันแปลงต่อเติม จนไม่เหลือสภาพเดิม